


للمزید من تحمیل الروایات و الکتب زوروا موقعنا من 
الرابط التالی :- 

۷۸۷/۷۰ 7 

و تفضلوا بزيارة جروب الفيس بوك الخاص بنا ( جروب 
رواياتي ) 

من خلال الضغط علي الرابط التالي :- 
https://www.facebook.com/groups/Rwaia‏ 
ty/‏ 

كما يمكنكم متابعتنا ومراسلاتنا علي الصفحة الرسمية 
علي الفيس بوك 

من خلال الضغط علي الرابط التالي :- 
https://www.facebook.com/Rwaiaty.Rwai‏ 
aty/‏ 


للتواصل مع الكاتب : 


https://www.facebook.com/adel.shalaby. 
545 

الاهداء 


إلى من أدخلني هذا العام الرائع وانا في الحاديه عشر 
حينما اهداني اول رواية اقرأها (كانت اولي روايات رجل 
المستحيل للعظيم الراحل د. نبيل فاروق) اخي الكبير شكرا 
لك. 

إلى اول من وثقت في ودعمتني بشده حينما قرأت اول 
مسودة للعمل نظرت لي نظره تملأها الشك وقالت لي 
بأستنكار (طبعا مش انت الي كتبت الكلام ده أصلها حلوه 
اوي الصراحة) شكرا على ثقتك فيا. 

إلي امي الثانيه وابنتي الكبري وأكبر داعم ومساند لي 
اختي العزيزه تعبتك معايا. 


أبي وامي لا يوجد اهداء يكفيكم آبدا. 





للمزيد من الكتب والروايات الحصرية أنضموا ل جروب رواياتي 
أو زوروا موقعنا Rwaiaty.C0‏ 


صنعت لنفسها قوقعے واحكمت اغلاقها من الداخل 
لاتخرج منها ولا حتى تنظر منها الي هذا العام فما رأته 
هذه الشابه في حياتها يجعلها لا تري الدنيا الا باللون 
الاسود الحالك. 





للمزيد من الكتب والروایات ال حصریة أنضموا ل جروب روایاتی 
أو زوروا موقعنا Rwaiaty.C0M‏ 


4س 
في مصحة الدكتور عادل عبد الرحمن النفسية: 
يدخل دكتور شاب شديد الوسامه في اواخر العشرينات 
عريض المنكبين ذو جسم رشيق يرتدي نظارة طبية تزيدة 
وسامه يسير بخطي واثقة الي المستشفي يسأل عن مکتب 
دکتور عادل عبد الرحمن - ۱ 
دقائق ويدخل الدكتور الشاب الي المكتب 
*دكتور عادل عبد الرحمن من أكبر دكاترة الطب النفسي 
هتلك مصحة خاصة يبلغ من العمر خمس وخمسون عاما 
یتسم بالوقار ويحظي بالاحترام من الجميع ذو شعر ابيض 
وجسم مكتنز ويرتدي نظارة طبية. 
- دكتور عادل انا دکتور مجدي عبد الحميد اللي هستلم 
الشغل النهاردة 
- اهلا وسهلا يادكتور اتفضل اخبارك ايه 
- الحمد لله تمام 
- انا قريت السي في بتاعك وعجبني جدا ال ماجستير بتقدير 
ممتاز مع توصية بطبعها على نفقة الجامعة وكمان انت 
من العشرة الاوائل على دفعتك 


ايوة یا فندم 
وطبعا محصلش نصيب في التعيين 
يبتسم مجدي ابتسامه ساخرة -كل شئ نصيب يافندم 
اراد دكتور عادل تغیبر مجري الحديث 

-موضوع الماجستير كان عن ايه يادكتور مجدي 
اضطرابات ما بعد الصدمه يافندم 
مام كويس جدا ومستعد للشغل 
جاهز يافندم 

يضغط دكتور عادل علي زر الجرس 

يدخل دكتور في الثلاثينات من العمر الي المكتب 

يتحدث دكتور عادل ١‏ 
اتفضل يادكتور هيثم دا دكتور مجدي اللي قلتلك علية 
دكتور هيثم هو اللي هيتولي تعليمك وهيعرفك علي 
المكان يادكتور مجدي اتوصي بيه يادكتور هيثم دا من 
العشرة الاوائل علي الدفعه. 
*دكتور هيثم عرابي شاب في الثلاثينات من العمر متزوج 
وله طفلان الا انه ذو علاقات نسائية متعدده لا يمل ابدا 
بالنسبة له هذا هو المزاج 
بعد اذنك يادكتور وإن شاء الله هكون عند حسن ظنك 
خرج دكتور هیثم ومجدي في الممر اخذه دكتور هيثم في 
جولة في المستشفي 


- تعال اعرفك على اقسام ا مستشفي. 
الاقسام 


1-قسم الادمان 

- دا القسم الاكثر إنشغالا عندنا طول السنة والاعداد فيها 
ماشاء الله في تزايد في بيخرجوا وفي بردوا بيخرجوا بس 
بيرجعوا باسرع مايمكن 
وبالفعل شاهد مجدي اعداد كثيرة بداخل القسم وتحسر 
على كمية الشباب الموجوده بالداخل 
وقتم مجدي المخدرات دي سم بياكل في بلدنا 

2- قسم التأهيل التفسي 
التأهيل النفسي- أهم أنواع التأهيل للحالات الخاصة 
وبيشكل ركيزة لبناء البرامج الأخرى ويقدم خدماته من 
خلال الارشاد الأسري وبرامج تعديل السلوك القسم دا 
هو القسم اللي بيستحوذ علي أكبر اهتمام من دكتور 
عادل عبد الرحمن شخصيا لأن عنده حفيدته عندها 
توحد فهو اكتر واحد مهتم بالقسم ده شخصيا 

3- قسم الحالات الخاصة 

“= ودا اعرفك علية بكرة على فكرة دا انا مشرف علية بنفسى 
وكل حاله محجوزة انفرادي. ١‏ 
مر اليوم سريعا علي م جدي وهو ية جول في العنابر 
ويتعرف على الحالات 


مجدي عبد الحميد خريج كلية طب بتقدير جيد جدا م 
يوفق في التعيين بالجامعه سافر الي السعودية للعمل 
هناك من اجل نسيان صدمه عدم تعيينه الا ان وفاه 
والده جعلته يعود الي بيته سريعا ليكون ب جوار امه 
واخته الوحيده فقد أصبح مسئول عنهم الان 
وعاد ای شقته الكائنه هدینه نصر- بعد اول يوم عمل 
وبمجرد دخولة المنزل 
وجد النور ينطفئ 
ثم وجد من يظهر امامه 8 الظلام EMI‏ 
وصوت ضحكات عالية 
عاد النور مره اخري 
كل مرة اعملها فيك كدة يامجدي لأ ودكتور طب نفسي 
ھهھھییییییه 
حرام عليكي يا تقي انت مابتبطلیش هزار اه ما بتكبريش 
يابت انتي 
لأوعمري ما هكبر ولا أبطل اخضك يا أخويا يا حبيبي 
تقي الاخت الصغري والوحيدة طا جدي تبلغ من العمر 
عشرون عاما طالبة بكلية الاثار مرحة ومحبة للهزار رقيقة 
قصيرة القامة ذو وجه طفولي تتسم بالصراحه والبرائه في 
اسلوب حديثها 
تخرج الام بعد كل هذا الصياح 
يا تقي حرام عليكي اخوي راجع من الشغل تعبان 

لأ دا لازم يقعد معايا ويقوللي عمل ايه في اول يوم 
واخبار المجانين ايه جننوك ولا لسة ها قولي يلا بسرعه 
يابت اهدي شوية خليني اعرف أسلم علي الحاجة 
وبعدين ما اسمهماش مجانين يا أوزعه انتي. 

يقبل مجدي راس امه 

ازيك ياحجه عاملة ايه اخبار صحتك ايه 

الحمد لله يابني بخير طول ما انتو بخير 

اخبار شغلك ايه يابني 

الحمد لله يا أمي المكان كويس ودكتور عادل راجل 
محترم 

هاخد دش على ماتحضرو الغدا 

معلش يابني بس انت اللي مدلعها خصوصا بعد موت 
ابوك الله يرحمه 

ما تقوليش كده يأمي وبعدين تقى دي بنتي 

ربنا يخليك لينا يابني يارب 

ويخليكي لينا يارب 

موس 


وف الايام التالیه يأخذه هیثم علي داخل الاقسام لیشاهد 
الحالات على الطبيعة ویتعرف على حالة کل مریض وقرالايام 
الاولي لمجدي بخير ويشهد له الجمیع بالکفاءه 

وفي جلسة ودية مع دکتور هیثم 


یادکتور هیثم مش هتعرفني على الحالات الخاصة 

كنت مستنيك تسأل بشوفك کل يوم وانت معدي من 
قدام القسم ضارب عينك جوه بس كنت مستنيك تسأل. 
بصراحة نفسي اشوف الحالات الخاصة دي وايه ظروفها 
بقبة الحالات هنا حالات عادية مفيش حاله تشدك 
تستفزك تثبر اهتمامك 

لأانت کده لازم تشوف الحالات الخاصة وانت هاتشوف 
اللي هيشدك بجد تعال معايا 

هو دا الشغل 


ذهب مجدي مع هيثم الي حيث قسم الحالات الخاصة 


إلى حيث قاده قدره؟ 


فمن منا ساقته قدماه الي حيث يريد هو وليس إلي حيث 
يد القدر؟ 
پر ر 

“= هاتشوف الحالات على الطبيعة وبعدين تقرأ ملف کل 
حالة 


الحاله الاولى 


شاب في الثلاثينات من العمر يقضم اظافره بأستمرار ينظر 
إليهم بخوف 

سعيد جلال 

صرع واكتئاب حاد 

حاول الانتحار اكتر من مره بسبب عدم سيطرته على نوبات 
الصرع وكانت زايده عنده لأن ماكنش في اي متابعه او علاج 
وبدأت تجيلة في الشغل وفي الشارع والحاله النفسية 
اتدهورت تماما. 

الإكتئاب 

هو هبوط نفسي بالغ الشدة, يخيل للمرء المصاب بے أنه 
فاشل في كل شيء وغير نافع لأي شيء فيداهمه اليأس 
ويسلبه نشاطه ويفتر همته. وقد يختفي الاكتئاب من تلقاء 
نفسه ولكنه يتكررء والعلاج لدى الطبيب النفسي يخفض من 
شدته ويقلل م ناح تمل عودت. 
يرى علماء النفس ان للاكتئاب اساسا بيولوجياء ويؤكدون 

حدوث تغيرات فعلية في كيميائية الدماغ متى شعر ال مكتئب 
بالحزن والأسى» فيلاحظ إنخفاضا في الموصلات العصبية 
الكيميائية الحيوية لتنظيم أمزجة المريض خلال نوبة خطيرة 
من الاكتئاب. 

الصرع: هو حالة عصبية تحدث من وقت لآخر اختلال وقتی 
في النشاط الکھربائی الطبيعي للمخ. وينشأ النشاط الکھربائی 
الطبيعي للمخ من مرور ملايين الشحنات الكهربائية البسیطة 
من بين الخلايا العصبية في المخ وأثناء انتشارها إلى جميع 
أجزاء الجسم. وهذا النمط الطبيعي من النشاط الكهربائي 
من الممكن أن يختل بسبب انطلاق شحنات كهربائية شاذة 
متقطعة لها تأثير كهربائي أقوى من تأثير الشحنات العادية. 
ويكون لهذه الشحنات تأثير على وعى الإنسان وحركة جسمه 
وأحاسيسه لمدة قصيرة من الزمن وهذه التغيرات الفيزيائية 
تسمى تشنجات صرعية ولذلك یسمی الصر-ع أحيانا 
"بالاضطراب التشنجي " 

الحالة الثانية 

شاب في اواخر الثلاثينات شعره منكوش وينظر لهم نظرات 
مفزعه توحي بالانتقام 


احمد انور 


ساديزم 


14 


“= دا یاسیدي سمعوا صوت صويت طالع من الشقة 
متواصل من بليل للصبح الجيران تخبط محدش بيرد لحد 
ما کسروا الباب لقوه رابط مراته ومطفي فيها سجاير 
ومشرح رجليها وقاعد يفطر الجيران دخلوا ولا اتحرك غير 
ما حاولوا يفكوها وطاح فيهم كلهم لحد ما سيطروا عليه 
و بعد كده اهله جابوه لأن من صغرة وهو مجنون 
بالتعذيب من حيوانات لطيور وغيره. 

الساديزم 


يعتقد البعض أن الساديزم هو مجرد أسلوب شخصى يكتسبه 
الشخص ويحافظ عليهء لحبه للسيطرة وال مال والتأثير على 
الناس» ولكن هذه المعلومة ناقصة ومغلوطة. فالسادية 
ليست أسلوب أو طبع وإنما أسلوب حياة يعتنقه الشخص بل 
يمرض به ويجرى فى دمه دون وعى منه ويرى فى هذه القسوة 
سعادة وملاذا. 

اخاله الثالثة 


رجل في الخمسينات من العمر يرتدي بدلة رسمية ويبدو 


علية الوقار 
دكتور سامي مصطفي 
هوس 

- دکتور؟ 

- دکتور اقتصاد خسر كل فلوسة في البورصة ومن ساعتها 
وهو بقي نصاب م فلوس من اهلة وجيرانة وناس كتير 
وعشان يعمل مشاريع هو نفسة ميعرفش عنها حاجه 
ولحد دلوقتي محدش يعرف ولا هو نفسة ودي الفلوس 
دي فين. 

“ طيب ودا محطوط في اوضة لوحدة ليه 

- لأ دا اهلة اللي طالبين كده عشان خايفين حد من اللي 
أخذ منهم فلوس يفكر ينتقم ولا حاجه؟ 

مريض الهوس قد بصرف آموال آهله وقد يحملهم ديوناً 

وقروضاً من البنوك وهو في مزاجه الرتفع. ويقع الأهل في 

مأزق كبير خاصةً إذا قام هذا المريض بتحميل آهله ديوناً لا 

طاقة لهم بسدادهاء والمشكلة أن البنوك وشركات التقسيط 

قد لا تضع في حسبانها بأن الشخص مريض عندما حصل على 

قروض من البنوك أو أخذ سيارات تقسيط من شركات 

تقسيط السیارات» خاصةً أن مریض الفصام قد يخدع من 

يقابلهم ويوهمهم أنه ثري أو بأن لديه أموالاً ولكنه فقط 

بريد هذه المبالغ ليكمل ما عنده طشروع وهمي أو خيالي؛ لا 

يوجد فقط إلا في خياله. 

الحالة الرابعة 

كانت شابه هادئة دخلو عليها فلم تنظر إليهم ملامح وجهها 
تتسم بالطيبة والبراءة الا ان لها نظره حزينة لا تستطيع ان 
ترفع نظرك من عليها إذا رأيتها 

ترتدي عباءه بيضاء مطرزه وحجاب ابيض ما زادوها الا براءه 
على برائتھا 


حياء علي 

صدمه نفسية. 

م تتحرك او يبدو عليها اي شئ الا في لحظه خروجهم نظرت 

الي مجدي. 

= شكلك عجبتھا يانهس 
نظر له مجدي وعدل نظارته وم يتكلم 

- ودي معتقدش انها هتشدك لأن دي علاجها يعتمد عليها 

= هي عندها ايه بالظبط 

= دي ياسيدي حرامي دخل عليهم ليلة دخلتها قتل جوزها 
واغتصابها الصبح بيخبطوا عليهم محدش رد كسرو الباب 
لاقو جوزها مذبوح وهي جمبه بتبكي ومبتنطقش وبعد 
الكشف عليها تبين انها اتعرضت للأغتصاب وتهتك في 

جدار الرحم ھی كانت جاية منهارة تماما ونوبات صراخ 
مابتنتهيش لكن خلاص كل ده اتحل الا النطق 

يعني ايه 

هي حاليا عادية ولكن مش عايزه تتكلم مع حد برغم 
انها أسرع حالة اتعاملنا معاها في الاستجابة للعلاج من 
الصراخ والكوابيس في شهر کل شی اتحل كلنا كنا 
مستغربين من سرعه الاستجابه. الا انها رافضة اي خطوة 
للعلاج بعد كده مابتنطقش ابدا من 3 شهور. 

طيب ومحطوطه لوحدها ليه 

حاولنا اكتر من مرة ننقلها وفي كل مره كنا بننقلها اي 
حالة كانت بتقرب منها كانت بتهجم عليها وبنخلصها 
منها بالعافية 3 مرات على كده لحد ما دكتور عادل قال 
سيبوها محدش يفكر ينقلها تاني لأن دي اصلا متوصي 
عليها تبعه وبعدين دي تحت متابعه النيابة عشان 
القضية لسه مفتوحة لحين اخذ اقوالها ولكن باباها تقريبا 
ليه صله بدكتور عادل اتوسط له وقدر ينقلها هنا تحت 
المتابعه والاشراف الطبي انت ازاي مسمعتش عنها 
الحادثه دي كتبوا عنها كتير في الجرايد في وقتها. 

معلش أصلي مليش في الجرايد 


الصدمه النفسية: الحوادث المؤمة قد تكون على سبيل المثال 
الكوارث الطبيعية أو الاختطاف أو الاغتصاب او حوادث 

اخرى مع جراح جدية وخطيرة. هکن لهذه الأحداث ان تؤدي 

عند الاشخص إلى ظهور حالات الشد والتوتر العنيفة أو 

مشاعر الع جز او الرعب. غالبا ما تهدأ حالات الخوف 

والاجهاد والتوتر هذه من تلقاء ذاتها. فی حالات خاصة عند 

بقاء الاجهاد والتوتر ممدة طويلة بالترافق مع عدم امكانية 

المعالجة الكافية يمكن لها ان تؤدي لتشكل أعراض نفسية 

عاد مجدي ينظر اليها وجدها تنظر في الفراغ ونفس ملامح 

الهدوء ونفس النظرة التي م يستطع تحديدها 

- انا عاوز ملف الحالة دي 

= معقول هی دی اللى شدتك دا دكتور عادل نفسه قال انها 
ممكن تقعد سنتین عام ما تبداً الخطوة الثانية للعلاج 

> بس حالتها شبه حالات موضوع رسالة ا ماجستیر بتاعتي 

- شکلها عجبتك ياهس شکلك شقي وهنبقي صحاب 
يامجدي عموما تعال اوريك باقي الحالات وبعدین خد 
ا ملفات شوف عایز تتابع مين ولکن تحت اشرافي. 

- يعني ینفع اتابع حالتها 

- پنفع بس لازم اذن دکتور عادل تعال اوريك باقي 
الحالات 

م يسمع مجدي من هيثم اي شئ فقد کان عقلة وذهنه 
معلق بهذه الفتاه الحزينة ذو الوجه الملائكي وهذه العيون 
التي يشعر انه قد رأها من قبل حتى انتهي هيثم من شرحه 
*اخذ مجدی نسخة عن كل ملف من الملفات وذهب الى 
ب 
دخل سريعا الي ال منزل 
ذهبت اليه تقي كالعاده بهزارها 
قرأ الملفات الثلاث الاولي في ساعة نظرات سريعه قراءه 
سريعه لتقرير كل حالة 
حتى جاء ملف الحالة الرابعه 
نظر الي صورتها أحس کمن رأها من قبل بل تأكد من ذلك 
ولكن لا يدري؟ 
صورة تتسم بالبراءة ولكن نظرة العين رأها من قبل 
الاسم: حياء علي حسن السن: 23 
الحالة بدا يقرأ نفس ما قصة هيثم 
ثم قلب الورقات وقرأ التقارير 
رن جرس الهاتف فقطع افكاره وبمجرد ان رد 
- ايه يابني فينك 
- أدهم حبيبي معلش والله غصب عني 

يابني امال لو ماکناش خلاص بقينا نسايب يادكتور 

يا باشا احنا نقدر دا انت تجبنا متكتفين لحد عندك 

لأانا اللي هجيلكو ياخويا متکتف وامري لله 

انت نزلت اجازة امتي 

نزلت امبارح بليل وانت ولا انت هنا هاجي اتعشي 
معاكوا النهاردة 

تشرف ياصاحبي دا بيتك 

قول ماما تظبطني انت عارف اني بحب اکل من اديها 
وبلاش ارجوك اختك تعمل حاجه في الاكل 

للدرجه دي امال هتعمل ايه بعد الجواز 

مش عارف بس في الغالب هنقعد معاكوا في الشقة عشان 
اكل من ايد ماما. 

وياتري تقي عارفة الكلام ده 

ها مين بتقول ايه 

بقول یاتقییسیی 

يابني اختك دي أحسن طباخة في الدنيا انا بس مش عايز 
أتعبها في اكل وبصل ووجع قلب انا عايزها تبقي فضيالي 
يامعلم 

طب غور ياد عشان مضربكش 

حبيبي ساعة واكون عندك 

أدهم صاحب مجدي وصديقة منذ ايام الطفولة كانوا بنفس 
ا مدرسة منذ الابتدائیة حتى دخل مجدي كلية الطب ودخل 
أدهم كلية الشرطة وهو حاليا بمدرية امن اسيوط وخطيب 
شقيقة مجدي تقي وكل منهم كاتم اسرار الاخر لايفترقان ابدا 
في الاجازات والخروجات. 

جاء أدهم وجلسوا للعشاء 


اخبار الشغل ايه يامجدي يابني 

الحمد لله يا امي بدأت انسجم في الشغل الحمد لله 
انسجم ياسيدي ياسيدي على الكلام امال لو مكنتش 
قلتلك ياأوزعه انتي مااسمهمش م جانين دول مرضي 
اخذ أدهم يضحك فلكزتة تقي في كتفة - عجبتك اوزعه 
اوي ياخويا 

اخذ يضحك - فشهد شاهد من اهلها 

بقي كدة ماثي 

يابنتي انتي اللي بتجيبي لنفسك الکلام يعني هقولك علي 
حالة عندي واحکمي 

واحدة ليلة دخلتها دخل علیهم حرامیه دبحوا جوزها 
امام عنیها واغتصبوها 

ودلوقتي موجودة في المستشفي ومابتتکلمش ولا بتنطق 
من يومها دي تبقي مريضة ولا مجنونه 

ياحول لله يارب بس يابني حرام عليك قطعت قلبي ربنا 
يصبرها واهلها عاملين ايه يابني 

دا اللي لسه هاعرفه ياماما 

وب 

في اليوم التالي ذهب م جدي الي الستشفي وهو عاقد 

العزم على متابعه حالة حیاء کامله فهذا قدر ولیس اختیار 
ذهب الي مکتب دکتور عادل 

> صباح الخير یادکتور مجدي 

> صباح الخير یادکتور بعد اذن حضرتك كنت عايز اطلب 
طلب 

- اتفضل 

= كنت عايز امسك حاله حیاء 
نظر اليه دکتور عادل طویلا 

= انت لسه شاب وصغير والحاله دی عایزه شغل كتير جدا 
احنا حاولنا معاها كتير 0 

> اديني فرصة یادکتور وهنشوف 

- يا دکتور م جدي انت زي ابني وحاله حیاء دي حاله 
بأختصار شدید حاله حباء صنعت لنفسها قوقعه 
واحکمت اغلاقها من الداخل لاتخرج منها ولا حتی تنظر 
منها الي هذا العام فما رأته هذه الشابه في حیاتها یجعلها 
لا ترى الدنيا الا بلون اسود حالك. 
اندهش مجدي للدرجه دي؟؟ 

انا بس مش عايزك تبدأ بحاله صعبة زي دي تقدمها 
بيبقي ضعيف وانت لسه فبدايه حياتك ال مهنية محتاج 
حالات تشجعك مش تحبطك وتخليك تستسلم 

ارجوك يادكتور وان شاء الله هتشوف نتايج تبهرك 

خلاص تابعها تحت اشراف دكتور هيثم لأن هو ا مسئول 
عن القسم ده 

متشكر جدا يادكتور وان شاء الله هتشوف نتائج تبهرك 
اتمنالك التوفيق 

خرج مجدي من غرفة دكتور عادل الي قسم الحالات 
الخاصة الي غرفة حياء 

صباح الخير 

ازيك يا حياء 

تسمحيلي اقولك حياء علطول كده من غير القاب 

۾ يتلقي اي رد 

ان شاء الله انا دكتور م جدي هبقي متابع حالتك مع 
دكتور هيثم 
ظهر الغضب على وجهها عند ذكر اسم هيثم 

انا هبقي اشوفك باستمرار كل يوم تقريبا عشان اتابع 
حالتك ونتكلم مع بعض 

كانت تعبير وجهها هدئت وذهب منها الغضب ولكن م 
تنظر اليه 

اسيبك ترتاحي وابقي اشوفك بعدين 

بعد خروجة اخذ يفكر لمم ظهر الغضب عند ذكر هيثم 
اما حياء فقد ظهرت ابتسامه خفيفة على وجهها لأول 


أصبح مجدي يأتيها يوميا يجلس حوالي الساعه يتحدث 
ولا تنطق ولا تنظر اليه 
ولكن كل مره بعد خروجه تبتسم حياء نفس الابتسامه 
الخفرۂ 
حتی جاء والدها وصديقتها ا لمخلصة سمر 
سمر صديقة حیاء الوحيده المخلصة التى مازالت 
مستمرة على زيارتها ومتابعه حالته معها من المرحلة 
الثانوية والجامعه وبعد التخرج متزوجه ولديها طفل 
لهم اغلب الصفات ال مشتركة من حيث اللبس المحتشم 
والحجاب والطباع 
دخل والد حياء وسمر لغرفتها واخذو يتحدثوا معها 
دون جدوى 
خرجوا من عندها وقابل م جدي والد حياء وسمر في 
الطرقة 

م جدي سلم على والدها ومد يده ليسلم علي سمر 
احرجت سمر واعتذرت عن السلام على الرجال 

أحس مجدي بالحرج 

فبدأ والد حياء بالحديث 

اخبار حياء ايه يادكتور 

اخبارها انا محتاج اعرفها من حضرتك يافندم 

يا عنى ايه؟؟؟؟ 

لو سمحت يا فندم انا محتاج حضرتك واصدقاءها 
واقاربكم يساعدوني انا محتاج اعرف كل حاجه عن حياء 
وعن حياتها طباعها تصرفاتها كل حاجه من لحظة الولاده 
لحد دلوقتي انا لا تقارير هتساعدنا ولا اي حاجه غير اننا 
نتكلم معاها عن ذكريتها الجميلة وحياتها السعيده ولا 
هي كانت عايشة ازاي 

احنا يابنى كنا عايشين فی منتهى السعاده وبيتنا كان كله 
حب اذہ لحد ما اختها التوأم ماتت وفتحت علينا 
سلسة ملهاش اخر من الحزن 


اختها التوأم؟ 
-اختها حياة تؤمها وبعدين امها توفت وختمت بلي 
حصلها هي وجوزها فارس 

انا محتاج اعرف من حضرتك کل حاجه واكيد محتاج 
حضرتك يا انسة سمر لو معندکیش مانع 
مدام - انا تحت امر حضرتك في اي حاجه تساعد حياء 
يادكتور دي اختي يادكتور مش صاحبتي. 
اتفضل معايا يا أستاذ علي وحضرتك يا مدام سمر 
دخلو مكتب مجدي وقبل الدخول 
2 قهوة مظبوط يا عم عبده مش مظبوط برده يا استاذ 
علي وليمون للأستاذة 
تمام ماشي 
اتفضل اقعد واحكيلي كل حاجه عن حياء وكل تفصيلة 
مهما تكون صغيرة هتفيدنا جدا حتي لو حضرتك شايفها 
كل تفصيلة يبقي لازم احكيلك عن الاتنين مينفعش احكي 
عن واحده من 
غير اختها هبقي بحكيلك نص بس لان الاتنين كانو 
بيكملوا بعض وبكي استاذ علي كثيرا واخذت سمر ودكتور 
مجدي يواسيانه 
طلب مجدي ليمون لعلي بدلا من القهوه 
لوسمحت انا عايزك تهدى عشان نساعد حياء يا أستاذ 
علي 

انا اسف بس لا بفتكر كنا ايه من سنتين بالظبط ذ جأه 
بقي دا الحال وبقيت انا لوحدي وحتی حياء اللي فضلالي 
راحت مني 

حياء مرحتش يا استاذ علي وهترجع أحسن من الاول 
كمان بس لازم تساعدني 

حاضر انا هحكيلك كل حاجه من البداية وكملي معايا لو 
نسيت حاجه ياسمر انتي أقرب واحدة لحياء وتعرفي 
تفاصيل انا معرفهاش. 

-4۔۔ 
البداية 
تخرج الممرضة من غرفة العمليات 
مبروك بنتين زي القمر 
ينظر اليها الاب بعينين فرحتين وسعاده غامرة 
الله يبارك فيكي ويذهب ليري الام والاطفال 
مبروك يا حبيبتي جبتي بنتين زي القمر شبهك 
مبروك علينا ياحبيبي هنسميهم ايه 
نظر إليهم الاب بشوق وقال انا شفت فيهم الحياة و شفت 
فيهم وجهك وحيائك 
هنسمییم حياة وحياء 
وقد كان الاسم على مسمي 
فقد كانت حياة هى ماتجعل البيت ينبض بالحياة مرحة 
شقية تلفت الانظار ف اي مکان تذهب اليه ٤‏ الببت ف 
ا مدرسة في النادي 

اما حياء فقد كانت اسم على مسمي کان الحياء في كل 
تصرفاتها لا تتحدث الا قليلا وبصوت منخفض لا يسمع 

ف ا مدرسة كانت حياة محبوبة من كل التلاميذ اما حياء 
فكانت محبوبة من الاساتذة يشهدون بأنضباطها وذكائها 
وتفوقها 

كانت كل فتاه تكمل اختها هذة هي ال مرحة الشقية وهذه 
هی اطلتزمة الخجولة 

ولذلك كانت کل منهما تحب الاخري حب شدید ولکن 
بطریقتهم الخاصة تجدهم دانما یتشاجرون في کل الاوقات 
حیاء ترید اطذاکره في هدوء وحياة لا تعرف الهدوء حیاء 
ترید اللعب مع العابها وعروستها في صمت حياة تعسث 
بألعاب حیاء وعروستها 

ولکن إذا صاح الاب في واحده منهم ‏ جد الاخري تواسیها 
وتسرع الخطي اليها وكذلك ف اطدرسة إذا صاح مدرس بحیاه 
د جد حياء بجوارها ومهما كانتا مختلفتان الطباع ولكن 
متحدتان امام العام 

هکذا كبرت الفتاتان على هذا ال منوال حتی التحقتا بالجامعه 
وكأن القدر اراد ان لا یتفرقا او ان نظام التعلیم والتنسیق 
العبقري هو من اراد 

دخلت حياء الحاصلة على %89 كلية التجارة 

تبعتها حياة الحاصله على 9070 تجارة انتساب 

ولك ان تتخيل كمية السخرية من حياة علي حياء التي 

اضاعت عمرها في المذاكرة والاستذكار وفي النهاية أصبحوا في 

نفس الكلية وسيحصل كل منهم على نفس الشهاده ولا فرق 

بينهم الان 

= اظن كده تعرفي ان انا اللي داها كنت صح 

٠>‏ صح خروجي وفسحك وزوغانك من الدروس دا كان صح 

- لو كان غلط كنت انتي بقيتي في حتة وانا في حتة تانية دا 
كل الحكاية 300ج زيادة عن مصاريفك 

= مش مبدا فلوس لو على الفلوس بابا مش حارمنا من 
حاجه ولو كنت عايزة ادخل جامعه خاصة هندسة كان 
5 خلن ب 

= وتسبيني يأختي ياروءة يا توأمي يا حبيبتي ملین ها 

استعدت كل منهما للجامعه بطريقتها الخاصة حياء بشراء 

العبايات والسؤال عن المواد الدراسية والبحث عن الكتب 

وحياة بشراء ا ملابس على أحدث صيحات الموضة وطلبت من 

الاب شراء سيارة من أحدث الموديلات للذهاب بها هي 

واختها للجامعه وكيف يرفض الاب الذي لاملك من الدنيا الا 

أبنتاه وهو الاب المغترب أكثر من نصف عمرة في الخليج من 


اجلهم 

الخليج وعاد بعد بلوغ الخمسين من العمر افتتح مشروع 
لة جارة الاجهزه الكهربائية في ارقي احياء القاهرة ليكون 
بجوار ابنائه في مرحلة الجامعه واشتري قطعه ارض بني 
عليها فيلا صغيرة اصرت حياة علي ان يكون بها حمام سباحه 
كبير برغم رفض امها التام لوجود حمام السباحه لعدم قدرة 
الام علي العوم وكذلك خوفها من المياة عموما ولكن رضخت 
لحياة بعد الحاح شديد فالسيدة عفاف الاربعينية اللمحتفظة 
بجمالها وبياض وجهها وعيناها الخضراوتان هي الام الحنونة 
التي لا ترفض طلب لبناتها من اجل اسعادهم 

ونأتِ لوصف الفتاتان في مرحلة الجامعة 

حياة هي من تنتهي عندها الحياة نعم تنتهي عندها الحياة 
فهي الفتاه التي تريد ان تعيش معها حتى اخر العمر وقوت 
بين يديها جميله جمال يأخذك تنظر اليها فد جدها تنبض 
بالحياة تمر بجوارك يأتي معها النسيم وتشعر معها بقدوم 
الحياه الشعر الاصفر الناعم الحرير والوجه الابيض الملائكي 
الجميل والعيون الخضراء والقوام الممشوق مع ما ترتدي يبرز 
كل مفاتنها. 

اما حياء فهي من تخجل من ذكرها من كثرة حيائها سعيدة 
بنفسها لا يهمها من حولها لانها تثق بنفسها محجبة ترتدي 
زي محتشم بعكس حياة تماما 

ماذا لم أصف لك كيف تبدو الا يكفي ذكر حيائها لتعلم اني 
اخجل حتي من ذكرها من شده حيائها 

ولكن لک اهدئ شغفك سأقول لك ان كلتا الفتاتان كانتا 
كالقمر في لحظة الكمال هما نفس النسخة ولكن أحداهما 
متحررة ملابس ضيقة غير محجبة يطغي حضورها على المكان 
الموجودة فيه من حيث ال مرح والصوت العالي والضحكات مع 
الاصدقاء من الشباب والشابات 

اما حياء فكانت هي النقيض تماما الهدوء والسكينة تماما 
والالتزام بالزي الواسع الفضفاض والح جاب لا يظهر الا هذا 
الوجه الملائي الذي زادها جمالا علي جمالها 

بدأت حياة الفتاتان في الجامعه ذهبا معنا بالسيارة الجديدة 
حياة من تقود دانما ولكن اشترطت عليها حياء ربط حزام 
الامان داتما قبل القياده فهذا من معایبر الامان بالنسبة لها 
ومجرد الدخول للجامعه كونت حياة صداقات وأصبح لها 
جروب ممتلی بالشباب أكثر من الشابات 

اما حياء فكان معها سمر التي من حسن حظها ان هداها 
نفس التنسيق العبقري الي كلية التجارة بحصولها على 9080 
ولا تسألني كيف يجتمع كل هؤلاء في كلية الت جارة فهذا سر 
من اسرار التعليم. او من اسرار كلية التجارة. 

اخذت حياة تمارس هوايتها يوميا بالجلوس في الكافيتريا مع 
الشلة التي يكثر فيها الشباب تتحدث مع لمي الفتاه التي 

تعيش بنفس اسلوبها في الحياة الابنة الوحيدة لأب طبيب 
والام مديرة ف مصلحة حكومية 

مرت ثلاث سنوات من الجامعه على هذا المنوال حياء فى 
المحاضرات هي وسمر وحياة ولي في الكافتيريا 

وفي كل عام حياء تقدير جيد جدا سمر مابين جيد جدا وجيد 
حياة مقبول دائما اما لمى فمعها مادتين الى الان 

حياء في المدرج من اجل الحاضرات ف السنة الرابعه: 

دخلت شلة اصدقاء الى المدرج بضوضاء عالية وجلسوا في 
ا مدرج الاخير 

لفتت نظره دائما بهدؤها وجلوسها بنفس المكان في ا لمدرج 
الثاني دا ما 

أحس صدیقة المقرب رامي به 

رامي ثاني | لجمهورية خلف فارس داتما في كل شئ في الفتيات 
فی السباحه من اسرة متوسطه الحال ابوة موظف فى الحكومة 
وأمه ربه منزل له اربعه اخوة يسكن في منطقة شعبية يتبع 
فارس دانما مثل ظله ففارس هو من يصرف ويخرج وهو معه 
اينما ذهب 

= اللى واخد عقلك 

- القمر الهادي اللي بتقعد في نفس المكان كل مرة 

الله دا انت متابع بقي ونا مش واخد بالي 

زي القمر يارامي من اول مرة حضرت وهي لفتت نظري 
وبعدین بقيت بشوفها كل مره في نفس الکان لحد 
مبقيت بحب اجي عشانها 

دا حب بقي ياعمنا 

حب ايه ياعم الحج انت كمان انت تعرف عني كده 

بس يا اخي دي باين عليها محترمة 

وهو دا اللي عاجبني بس انا حب ايه انا مش بتاع الكلام 
ده 

زفر رامي في ضيق 

طب اصبر رما تخلص من سالي الاول 

ياعم نفض دي بت كثيبه داخلالي فحوار واحمد متقدملي 
والكلام الفارغ ده 

دي نقلت على الخطوة دي بسرعه اوي مش زي اللي 
قبلها 

ياعم دي بقت اسطوانه مشروخة فكك فكك وسبني في 
القمر الهادي ده 

انت ما بتعتقش بقولك البت شكلها محترمة قالها بضيق 
نظر له فارس بأستغراب 

ايه ياعم هي قريبتك ولا عجباك ولا ايه 

اه لا لا ولا قريبتي ولا حاجه ياعم انا بس البت صعبانه 
عليا شکلها غلبانه عاجباني ايه بس 
وبعد انهاء المحاضرة خرج فارس وظل في سيارته حتي 
انتهي اليوم وخرجت حياء من المدرج جائها فارس سريعا 
فارس سام رابعه كلية بطل الجمهورية ف السباحه 

ومد يدة ليسلم عليها ترقت يده ممدوده ونظرت اليه 
ونظرت لسمر واخذتها و مشيت بعيدا 

أحس رامي بالسعاده 

ها ها هاهاهاها مش قادر ايه يابطل 

بس يارامي مش نقصاك 

طيب طيب هاهاها تعال نأكل حاجه قبل ما هثي 
مليش نفس 

لا اهدي يابطل انا هموت من الجوع وانا سكت اهو يلا 
بينا 


۹ھ 


كان فارس لا يأتي الكلية الا يوم واحد في الاسبوع لدكتور 


معين رسب فارس في مادته بسبب مشكلة معه العام ال ماضي 


حتى ذهب فارس واعتذر في بداية العام للدكتور فالزمة 


بالحضور محاضرته اسبوعيا حتى يتم نجاحه. 

كانت حياة كالعاده في الكافيتريا تجلس مع شلة الاصدقاء 
حتى مر من امامهم شديد الوسامة والعضلات ال مفتولة 


والجسم الرياضي. 


واو من الوز ده 

مش عارفاه دا فارس بطل الجمهورية في السباحه وفي 
سنة رابعه كلية للمرة الثانية وكل بنات الجامعه هتموت 
علية 

تموت البنات اه انا لأ - انا اخلية هوت فية 

مش هتعرفي ياحياة 

بكرة تشوفي يا مي 

يلا بينا دلوقت وبعدين ابقي وريني 

يلا بينا ايه انا لسه عملت حاجه 

ياستي دا بيتدرب في نفس النادي اللي بتروحية يعني 
تقدري تشوفيه بسهولة 

ذهبت الفتاتان الي حياء وسمر كلا من بي وحياه 

سلمت حياة علي سمر وقبلتها فهما مع بعضهم منذ 
الصغر اما مي 

اهلا يلا شيخة سمر 

شيخة اهلا يا لمي انا ماشية يا حياء باي يا حياة 

استني نوصلك معانا ياسمر 

لا معلش ياحياة لمي بيتها بعيد وهتأخر لو جيت معاكوا 
طريق طي مش طريقي 

يلا يا حياء عشان الحق اروح انام شوية قبل ما انزل 
النادي 

يابنتي هو النادي كل يوم 

طبعا دا لازم بنا 


بعدين تعرفي في نفس الوقت 

رامي انا عايزك تعرفلي کل حاجه عن البنت دي ساكنة 
فين بتروح فين 

الصنارة غمزت ولا ايه يابطل 

صنارة ايه ياعم انت مش فارس سام اللي تكرفة بنت 


واخذ يفكر ویفکر ففارس ساب ذلك الفتي الرياضي الوسيم 
صاحب العضلات الفتوله وبطل الجمهوریه في السباحة 
معشوق البنات في الجامعه والنادي لا هكن ان ترفضه بنت 


ای کانت. 

ات 
ومرت الایام حتی عرفت حياة مواعید تدریب فارس في 
النادي واستعدت حتی تبداً عملها 
وفارس آصبح يذهب للكلية آکثر من مرة من اجل رؤية حیاه 
ولکن آکثر من محاولة باءت كلها بالفشل والکسفة من 
الوهلة الاولي مما زاده تصمیما على الاستمرار في ملاحقتها 
وعرف عنها کل شئ وعن اختها حياة والتي من الحدیث عنها 
م تثير اي اهتمام به نظرا لکونها لا تختلف عن اي فتاه عرفها 
وفي یوم الجمعة 
- بابا انا راحة النادي عايز حاجه 
= هو كل يوم نادي يا حياة 
- یابابا ياحبيبي انا الصبح في الكلية بروح النادي افك شوية 
واشوف صحابي وبعدين دا النهارده الجمعه يوم الاجازة 
- ياسلام دا على اساس إنك ما بتشوفيهمش الصبح 
- ايه يافوفا ياقمر انت مع مين 
= مع مين ياعني ايه يابت لو عايزه تخرجي خدي حياء 
معاق 

یاماما والله بقولها هي اللي ما بتحبش تخرج خالص 
اعملها ايه 
انا رأيي من ري ماما لو عايزة تخرجي خدي حياء معاي 
حاضر يابابا 


ذهبت حياة الى غرفة حياء 


روء۵ حبيبتي 

روءة؟ وحبيبتي؟ وريني وشك کده اه وشك اصفر ودرجه 
حرارتك عالیة انا قلت کده برده 

بطلي رغي وقومي البسي يلا بسرعه بسرعه 

البس ايه وهنروح فين 

هنروح النادي انا كنت راحة وبابا وماما قالولي مفیش 
مرواح من غير اختك روءة حبيبتي وروح قلبي وفشتي 
ووكليتي يرضيكي کده ماروحشي ياعني ها يرضيكي وانا 
قاعده زهقانة وانت سيباني وقاعده اما بتذاكري او 
بتقرأي ها يرضيي پرضيكي 

بس بس ايه رادیو خلاص خلاص جاية معاي انا اصلا 
كنت عايزة انزل اجيب کتاب من المكتبة اللي جمب 
النادي ١‏ 

رادیو؟ قدهة اوي انتي يا حیاء بس بردو طبعا روءة 
حبيبتي ورح قلبي ربنا يخليكي ليا البسي وانا مستنياي في 
العربية. 


دخلت حياة وحياء النادي وبمجرد دخولهم جذبت حياة حياء 
للذهاب في اتجاه حمام السباحة وجلسوا سويا عند الكافتيريا 
ا مواجهه لحمام السباحة 

دخل هو وشلتة ال معتاده وصديقة رامى 


اوبا يامعلم بص مين قاعد هناك 
عند الكافتيريا صحبتك اللي مدوخاك 
بجد متأكد طب بطل تبص 
بجد متأكد ربنا يستر واخذ رامي يفكر (انت وقعت ولا 
الهوا رماك) 
ذهبوا للتمرين وما ان رأته حياة حتى قفزت واقفة 
رايحه فين يا حياة 
رايحة حمام السباحه 
بس دا ميعاد التمرين 
منا عارفة 
ظلت حياء مكانها تقرا كتاب 

ذهبت حياة لمشاهده التمرين واخذت تشجع فارس من 

امدرجات مع بعض الفتيات حتى انتهي التمرين 

ذهبت بعض الفتيات الى فارس للتصوير معه 

وقفت هي بعيدة حتى انفضت الفتايات ثم تقدمت منه 

“= انا عايزة توقيعك 

= اوك هان اوقعلك 

“= انا عايزة حاجه منك توقعلى عليها 

= اندهش فارس من جراتھا 

- ايه انت عایز تعاملني زي اي معجبة 

= انا متبعاك من زمان من وانت صغير في المدرسة واول 
بطولة جمهورية اخدتها تحت سن 15سنة وانت عمرك 
كان 13 بس وكنت أصغر مشترك فيها 

(كانت حياء قد اعدت سيرتة الذاتية وحفظتها جيدا واخذت 

تحصي له بطولاته ولكن ما لا تعرفة انها لحم تكن اطرة الاولي 

التي يسمع فيها فارس الفتيات تتحاكي بإنجازاته فلقد کان 

محط انظار الجميع) 

مال رامي ناحيتة 


٭ خليك في اختها واضح انها فري وسيب الغلبانه في حالها 

ابتسم لھا فارس واخذ یتحدث معها حوالی الساعه وخرج 

معها الي الكافتيريا مسرعا عندما علم ان اختها تنتظرها 

- كل ده يا حياة انا كنت همشي 

= معلش ياروءة 

نظرت لها حياء بغضب 

استمرت حياة 

- اعرفك بفارس سام بطل الجمهورية في السباحه تصدقي 
دا طلع معانا في الكلية 

= اهلا 

مد يده ليصافحها فلم تمد يدها 

- دي كده تاني مرة وخدي بالك الثالثه تابته 

- يلا يا حباة احنا اتأخرنا 

= تانية هو في اولانية انتو تعرفو بعض 

- يلا یا حياة والا هروح لوحدي 


د عار خا 
كتبت حياة رقم هاتفها لفارس سريعا وذهبت خلف اختها 
مسرعة 

2 ابقي كلمني يا فارس معلش لازم امشي احسن لو روحت 
من غيري بابا هيبهدلني 

ركبا السيارة وفي الطريق 

> انت قابلتي فارس قبل كده ياحياء 

= دا بني ادم قليل الذوق ومستفذ 

- انتو تعرفو بعض 

= ابدا ياستى كذا مرة وانا طالعه من المدرج الاقية بيوقفنى 
وعايز يكلمني وكل مرة بسيبة وامشي 

احست حياة بالغضب الشديد 

= ليه هو عايز منك ايه 

- انا عارفه دي عام مستفزة 

- يعني قابلتية كتير في الملدرج 

> انا عارفة ياحياة بقولك هو اكتر من مرة وانا طالعه 

ذهبو ا الى البيت 

*وذهب فارس الي الفيلا الخاصة بے التي يعيش بها هو 

ووالدته وابوه رئيس مجلس اداره إحدى الشركات واخته 

ميس اولي اداب 


45 


فیلا ف التجمع الخامس كبيرة جدا تشعر من النظرة الاولي 
انها قصر فبعد دخولك من البوابة ممر طولي من الاشجار 
ونافورة في وسط الميدان في نهاية الطريق عليها تمثال لاميرة 


۳ 


راقصه 

اما داخل الفیلا فكل شی على الطراز الاوربي فكل الاثاث 

مستورد من الخارج الانترية والسفرة والغرف وکل شئ 

فوالدة فارس تتبع کل خطوط الموضة من اثاث وملابس 

وکذلك في النادي وکل شئ وکیف لا وهي السيدة فريدة 

عاطف ابنة عاطف باشا خيري رجل الاعمال ا معروف. 

= انت جبت پاحبيبي 

= ازيك يا ماما عامله ايه 

= اهلا یا فالح كنت فين كل ده 

= ازيك يابابا كنت في التدريب وخلصت قعدت مع اصحابي 
شوية 

- اهو دا اللي انت فالح فية انما تي جي الشركة وتشوف 
فلوسك انت وأمك واختك لا 

= يابابا انت عارف ان بطولة العالم كمان كام شهر سيبني 
أخلص وبعدين يحلها حلال 

- خلاص كفاية كده يلا نتعشي الاول 

< ميس حبيبتي اخبارك ايه 

- كلو تمام يأبو الكباتن انت اخبارك ايه 
- كلو تمام ياكوتش 
- والتمارين والاستعداد للبطولة ياكابتن 
- كلو تمام ياكوتش 
- وريني العضلات 
أبرز فارس عضلاتة لشقيقتة فأخذت تعض فيها 
- لأحديد وريني صدرك 
نفخ فارس صدره فأخذت تضرب بقبضة يدها عليه 
- هو دا الكلام انزلي عشرة ضغط 
0 حاضر ياكوتش 1 2 ۰ ۰3 4 اي اي اي بانت اللذين 
كانت میس قد جلست فوق شقيقها فطرحت في الارض 
- انا قلت إنك خرع لا بطل ولا حاجه 
- خرع ... ماثي انا هوريي 
رفعها فارس وطرحها على الاريكة واخذ یضرب فيها بدعابه 
= خلاص ياولاد يلا العشا 
= حاضر یاماما 
وجلست الاسرة تتناول العشاء 

-6- 


توالت الايام وحياه تحدث فارس في الهاتف وهو يتجاهلها 
وعندما يحدثها يحاول ان يعرف معلومات عن اختها حتى 
علم انها تهوي القراءه وبعض العلومات الطفيفة حتى لا 
تشعر حياة انه يستدرجها لأختها 


وف يوم ذهب للكلية وبعد المحاضرة 


انسه حياء ممكن نبدا من جديد 

يوه وبعدين معاك بقي 

في حاجه يا حياء 

بعد اذنك يا انسة حياء اسمعيني مرة واحده 

انا هستناي ياحياء وذهبت سمر للامام قليلا 

انا عارف ان حضرتك كنتي علم رياضة وانا ضايع 


ومستقباي بین اديي 

وانا مالي 

انتى عارفه إني عايد المادة دي قبل كده واكيد عرفتي ان 
الدکتور دا قاصدني . ِ 

- وانا هاعرف منين 

- المهم دي الحقيقة وانا عارف ان حضرتك بتكتبي کل 
المحاضرات فلو ممكن کشکول حضرتك ارجوي انا 
مستقبلی هيضيع والله ابويا حالف عليا لو سقطت منا 
رايح بطولة العام يرضيكي مرحش واضيع بطولة العام 
على مصر 

8 ياه يعني على كده انا بخدم مصر مش بخدمك 

وتبسمت حیاء لأول مره في وجهه فظل ينظر الیها حتی 

لاحظ كل اطحبطین 

= اول مره اشوفك بتضحي ابتسامتك حلو اوي 

> وبعدین بقي 

= انا اسف صدقینی مقصدش انا اسف 

- اوك الکشکول اهو الاسبوع ا جاي یکون عندي قبل 
امحاضرة بیوم عشان اذاکر 

“= اوك اوعدك يكون عندك ف میعاده 

ذهبت حیاء وهي تبتسم 


قابلتهم حياه 


> ايه يابنتي اتاخرتي ليه 

أصل الیوم کان طويل اوي معلش ياحياه المحاضرات 


بوخت انتی عارفة دخلنا ف الجد بقى. 


هزت حياة راسها وذهبوا في طريقهم 
وبالفعل قبل المحاضرة بيوم اتاها فارس وانتظرها امام المدرج 


انسه حياء 
مصر وفت بوعدها 

ههههه دا انتي بتهزري عادي 

افندم 

لأاسف ما اقصدش متشكر جدا بجد طريقتك في الشر-ح 
هايله انا اخدت فيها 100درس قبل كده بس بجد طريقة 
كتابتك رائعة وخصوصا جزئيات واخذ يشرح لها جزئيات 
هي تسردها باسلوبها بعيدا عن طريقة الدكتور 

دا انت ذاكرت كمان 

اعمل ايه من مش هعدي اطادة دي من غير مذاكر د جد 
وعشان كده عاوز الكشكول بعد ما تخلصي بكرة 

دا مصر استحلتها بقي 

لا والله- بس بصراحة هاخد الكشكول مكتب ترجمة 
عشان في ألغاز انا مش عارف افك شفرة الخط فيها 

ألغاز ايه 

عدد لها فارس 8 جزئيات لا يفهم من خطها شئ فيها 

- ممكن رقم تليفونك عشان ابقي اسئلك علي الجزئيات 
دي 

۷ mm 

- لأ؟؟؟ ليه 

- ها خليك تاخد الكشكول بعد المحاضرة 

واستمر لمده اربعه اسابيع يأخذ الكشكول ثم يعود به اليها 

كل هذا ورامي هوت من الغيظ 

احست حياه بجديته واحتياجه الى الشرحح وانه فعلا يذاكر 

بجدية من اجل النجاح وفي يوم 

۳ بكرة بعد الحاضرة نبقي نقعد انا وانت وسمر في 
الكافيتريا اشرحلکوا الجزئیات اللي كنت قلتلي علیهاعشان 
سمر بردو مش فاهمه الجزئیات دي 

- بجد بس سمر سمر مین؟ 

- انا سمر حضرتك فی حاجه 

= لاابد یا انسة سمر انا يسال بس 

“= اوك نتقابل بكرة 

تقابلوا في الموعد المحدد ودخلوا الکافتبربا فوجتت حباة 

بحیاء وسمر برفقة فارس 

اخذ 


ت تنظر حتى كادت ان تجن 

هما دول الالتزام والادب شفتي اختك يا حياة 

بس يا لمي انا مش نقصاكي دلوقتي خليني اشوف في ايه 
وجدتهم يجلسون وفارس وحياء يضحكون 

الله الله انتو عاملين عزومة من غيري 

عزومة ايه يا حياة دا استاذ فارس عايزني اشرحلو حاجه 
هو وسمر مش فاهمينها 

والله طيب 

اه والله ياحياه منا لازم انجح في الماده دي لأما بابا مش 
هيخليني اسافر 

والله ربنا يوفقك 


جلست حياة تنظر إليهم والغيظ يأكلها حتى قالت 
-اظن احنا اتأخرنا اوي يا حياء 


حاضر يلا بينا ياسمر عن اذنك يا استاذ فارس 
اوك اتفضاي ونكمل بعدين 
ان شاء الله 


مت حياة -هو لسه في بعدين 

وذهبت حياة الي السيارة وبمجرد ركوب حياء وسمر ساقت 

السيارة بغضب حتى م تنتظر لمي صديقتها 

وف المساء كلمت فارس 

= ازيك يا استاذ فارس 

- ازيك يا حياة ايه استاذ دي 

- اعملك ايه بكلمك زي حياء يمكن أعجب 

فهم ما ترمي اليه حياة 

> يابنتي انا فعلا هسقط لو اختك ماذكرتش ليا دي دجد 
شرحها ممتاز 

>. اسم ی ياعم 

> بس هي اختك علطول مقفلة كده 

= هي اصلا عايشه في دور فريدة 

> فريدة مين 

- ياعم دي رواية هي قرأتها ومرتبطة بيها اوي وعايشالي 
الدور هي كده علطول عايشة فيها شافت برنامج عن 
الطيور بابا انا عايزة عصافير ومسمياهم فريدة وحسين 

= اه طيب 

وبعد ان اغلق الهاتف اوف 

- ايه ياعمنا انت مش عايز تكرفها ليه البت دي 

- ياعم رامي افهم بقي انا باخد منها المعلومات اللي تفيدني 
ومش عايز ازعلها عشان متضر-بش أسفين عند حياء 


هوه 


نضيعني 

= قال رامي في نفسه (طول عمرك واطي) 

- الهم هاتلي الروایه دي عایزها تکون عندي النهارده 

- ليه 

٭ هتعرف بعدين 

وتقابل فارس مع حياء وسمر في نفس المكان وكانت تأت 
معهم حياة وتعددت المقابلات واخيرا اخذ فارس رقم هاتف 
حياء وأصبح لا يرد علي حياة الا بين الحين والاخر ويعلل هش 
فاضي مشغول 

وأصبح يتحدث مع حياء مره على الاقل يوميا أصل كنت عايز 
اسألك على حاجه أصل في حاجه مش واضحة في المادة اصل 
في جزئية مش واضحة 

وتعلقت حياء هي الاخري بفارس كثيرا 

واصبحت تسرح وتنتظر مکاطته 

- هاي انت فين يابنتي 

” هايا سمر بتقولي حاجه 

- بقول حاجه اللي واخد عقلك ياحياء 

- مش عارفة ياسمر ايه اللي انا فية ده انا 

- اللي انتي فية دا حب يا عيون سمر بس خدي بالك فارس 
مش سهل وسمعته زي الزفت 

" ما هو دا اللي مخوفني منه بس هو محترم معايا جدا 
وعمره ما قالی كلمة تدايقني 

٭ اوك خدي بالك منه بس واصبري لحد ما تحسي انو مش 

- يتساي بيا واصبر ايه يابنتي انتي بتحسسيني اني مدلوقه 
علية وهجري علية اقولة يا ایتها الشمس لا تغربي قبل ان 
تشهدي ان حبي لها خالدا مثل خلودك. 

- ههههههههههیه حرام عليي مش قادرة 

> يلا بینا ياختي عشان الحاضرة قال اصبري قال 

واستمرت العلاقة بینهما على هذا الحال حتی انتهي العام 

الدراسي وتوقفت امقابلات ولکن استمر فارس يحدثها بصورة 

وظهرت النتب جه ونجحت حیاء بتقدیر جيد جدا وحياة 

مقبول وسمر جید جدا ایضا اما لي فرسبت في مادتين لتعید 

العام مره اخري ۱ ١‏ 

اخذت تنظر في النتیجه حتی جائتها سمر 


ظهر الغضب على وجه حياء 

هو مين دہ 

حبيب القلب 

وبعدين معاي ياسمر انا ماشية 

بهزر معاكي نجح وجاب فيها جيد ابن اللعيبة 
بتكلمي جد 

اه والله انا شفتها بنفسي 

طیب تعالي وريني فين 

اهو ياستي اهو فارس سام عبد الرحمن 


ظهرت البهجه على وجه حياء وازدات اشراقا 


هو انا ينفع اكلمة افرحه أصلوا كان قلقان اوي 
كلمية ياختي ومالو 

وبعدين بقي خلاص مش مكلماه 

بهزر معاي الله 

اوك هكلمة 


نظر فارس ای شاشه هاتفه واندهش تماما 


الو دا بجد اسمك اللي ظهر عندي دا ولا بحلم اكيد بحلم 
صح 
اقفل يعني 

ياسيتي بهزر معاي دنا التليفون نور والعصافير في البيت 
زقزقت والدنيا طارت بيا 
انت مربي عصافير 
طبعا دا أنا بحبهم جدا 
وانا كمان 
انت كمان بتحبي مين 
وبعدين معاك 
لا بجد انا بحب العصافير ومربي عندي عصفورين 
اسمهم ايه 
ها اسمهم لولو ولالا 
بجد ھھھھھھھھھھھهههه 
اه والله ف ايه 
لا ولا حاجه يوه نستني بتصل بيك ليه 
خير 
مبروك يا عم انت نجحت 
بيكلمي جد 
اه والله وجبت جيد كمان 
ربنا يخليكي ليا ياأحلي حياء في الدنيا انا بحبك اوي يا 
حياء بحب كسوفك بحب خجلك بحب أدبك بحب كل 
حاجه فيكي ومش قارد اعيش من غيرك ابدا 

= حاايه 
- انا مش عايز رد منك دلوقتي انا مسافر الاسبوع ال جاي 
وما اجي ابقي اعرف ردك 


CO2 


> اه مسافر الاسبوع الجاي علطول كده 

- هوحشك؟ 

صمتت حياء 

- اوك انا مش هضغط عليكي بس عايزك تعرفي اني جد 
بحبك جد!ا!!۱۱۱۱۱۱ 

- طيب سلام بقي وقفلت الخط 

- سلام يا وش السعد علیا 

وعلي الجانب الاخر 

= ايه انت طبيت ولا ايه 

= ها مش عارف يارامي 


= مش عارف يارامي؟ قتم رامي انت من امتي بتحب يا 
فارس وملقتش غير حیاء 


ومر الاسبوع سریعا وفارس وحیاء يتحدثون یومیا 
وفي اخر مکالة قبل السفر 

> خد بالك من نفسك ومتبصش لبنات بره انا عرفاك 
= بتغيري عليا 


2 مب ه 
- طیب مش هتقوليلي ردك قبل ما اسافر 
2 مب + 


“ اوك مش هضخط عليكي تصبحي عاي خير عشان الطيارة 
معادها الفجر 


م يتلق رد. 
- فارس 
- نعم 
= وانت كمان واغلقت الخط 
كانت حياة تستمع اليها وتتابع کل ما يحدث وهي تكاد تجن 
بقي کده ياعم فارس انا تسبني وعشان خاطر مين عشان 
خاطر مثال العفة والطهارة الست حباء ماشی بافارس لا 
ترجع...؟؟؟؟؟؟؟؟؟؟؟ 
ذهب فارس الي البطولة وحقق مركز متقدم لکن 6 بحصل 
على ميدالية وم یحقق رامي اي مرکز یذکر 

وعاد بعد انتھاء البطولة 
ومجرد نزولة ای ا مطار امسك هاتفه 


- وحشتيني. 

مفيش وانت كمان ياباي عليكي دا انت اول صوت قلت 

اسمعه بعد مانزلت ارض مصر قبل حتى ابويا وامي والله 

= وحشتني على فكرة 

= هاايه قلتي ايه 

= مش هقولها تاني 

= عشان خاطري مره كمان بس 

= وح شتني أو ي 

- يابركه دعاكي ياما لحظة واحدة 

> قوم ياعم انت بتسجد على ايه امال لو كنت جبت 
ميد اليه 

= اسكت ياعم رامي انت مش عارف حاجه دا انا اخدت 
الذهب 

- انت مجنون والله على فكرة وانا كده هاغير رأيي 

= خلاص انا عقلت اهو خلاص 

- وانا بحب جنانك اوي 

وربنا انتي بجد الميداليه الذهب 





نعم يعني هاتعلقني بقي ولا ايه 
دا هاعلقك وأطلع عليكي اللي عملتية فيا 

بقى كده 

ہوم راجیاء بحبله او 

سلام بقي عشان زمان باباك وممامتك مستنينك 
اوك سلام يأحلي حياء 

بت 7ب 


ومرت الایام وحیاء وفارس یتحدئوا پومیا وهطرها فارس 
بکلمات العشق والغرام 
*وفي النادي جلست حياة وحیاء وسمر 


انتو سمعتوا ان ف رحلة طالعه شرم کمان اسبوعین 

طب واحنا مالنا ياحياة 

فالتا ازاي ماتقولیلها اجه یاسمر 

بصراحة انا نفسي اروح شرم انا عمري ما رحتها بس 
خایفه؟ 

خايفة من ايه یاسمر؟ 

اکید فيه ولاد وحسین خطيبي هیرفض 

الولاد بيبقوا ف دور والبنات في دور وبعدین الفرصة ما 
مبتجیش غیر مرة واحدہ یاسمر 

هفكر واشوف راي حسين استنوا هروح اكلموا وانتي با 
حياء 

انا ايه انا مليش في الكلام ده 

روءة حبيبتي ابوس ايدك ابوي مش هيطلعني من غيرك 

ملیش دعوة 


جاءت سمر مسرعه 


عشان خاطري انا یاحیاء انا ماصدقت حسين وافق دا 
طلع عيني يقولي مفيش نزول ميه مفيش هزار مع 
الشباب قال يعني انا بهزر؟ عشان خاطري انا ما صدقت 
عشان مرحتش شرم قبل كده 

ما تطلع مع بلي صاحبتها 

مي دي ضايعه طالعه مع واد صاحبها الغردقة علي حس 
الرحلة دي 

يانهار اسود 

وانا مالي انا قلتلها بلاش هي مفيش فايده فكك منها 
هتطلعي ياعني هتطلعي ياروءة ياحبيبتي 

عشان خاطري يا حياء انا عايزة اطلع بصراحه وحياني 
عندك دا أنا سمر حبيبتك 

اوك هافكر وامري إلي الله 


*في ا مساء 


ايوة ياحبيبة قلبى 
بس بقي يا فارس 
ايه فى ايه بحبك بحبك فيها ايه دي 

اهدي بس عايزة اقولك على حاجه 
قولي ياقلبي اللي انت عايزاه 

في رحلة طالعه شرم و انا وسمر وحياة رايحين 
امممممممممم ليه كده بس 

والله سمر اللي قعدت تتحايل عليا هي وحياة 

انا مش خايف من سمر انا خايف من حياه دي بتقعد 
تهزر مع الولاد وليها شله اكيد طالعين ومش هيبطلو 
هزار لا يا حياء بلاش الرحله دي 

والله بيقولو احنا بنبقي في دور لوحدنا والولاد في دور 
طب وفي الاتوبيس 

ها مفكرتش فيها دي 

خلاص يبقي لأ 


وبعد تفكير قال فارس 


هاقولك على حاجه نسافر بالطيارة 

ها مين نسافر دي يا فارس 

انا وانتي وسمر وحياة 

ايه لأ طبعا ايه اللي بتقولة ده 

انا مش هاقبل إنك تسافري معاهم في الاتوبيس انا 
سافرت رحلات كتير وشفت ايه اللي بیحصل 

ايوة تلاقيك كنت بتعمل زیھم 

مش موضوعنا انتو هتحجزوا الرحلة وتطلعو البرنامج في 
شرم معاهم بس نسافر بالطيارة ونرجع بالطيارة 

ها مين ايه انت نسافر دي جامع نفسك فيها 

اكيد طبعا امال اسيبك تسافري لوحدك 

ايه انا ماقدرش اطلع معاك في حته 

حياء انا بحبك وبخاف عليكي جدا واعتبريني زي اي زميل 
في الرحلة لا كده او مفيش طلوع 

هاشوف حياة وسمر 

ما تقوليش لحياة ان انا اللي قلت كده خليها انها صدفه 
ليه 


ها حياة مجنونة وانا مبحبش تصرفتها تجيب حد من 
شلتها معانا ونبقى معملناش حاجه 

اوك هاشوف 

على فكرة هاعرف ماما وميس عنك 

ها ايه هتقول ايه 

ها أقول اني بحبك ومقدرش اعيش من غيرك واني 
موووووت فيي 


اه والله 

یامجنون 

حیاء انت بجد غير اي حد عرفته انا بحبك 
وأنا والله بحبك اوي يافارس 

سلام يا فارس واغلقت الهاتف وهي تبتسم 


وذهبت الي حياة 


حياة انا مش هينفع اطلع الرحلة في الاتوبيس مع الولاد 
دا السفر حوالي 8 ساعات والشلة بتاعتك انتي مش 
هتبطاي هزار معاهم 

ايه مش هتطلعي دا آنا ظبت کل حاجه وح جزت ولسه 
كنت هجيلك عشان تكلمي بابا ايه ياروءه ياحبيبتي 
ياحياء ما أنتي عارفة إني مليش في الجو بتاعكوا ده مش 
روءة حبيبتي انا مستعدة اعملك اللي انت عايزاه بس 
ارجوتی ارجوي بلاش تفكري متطلعيش اقولك ياستي 
نروح بالعربية 

لأعربية ايه احنا نروح طيران ونتقابل هناك مع بتوع 
الرحلة 

اوك حبيبتي ياروءة انا موافقة 

خلاص ها أروح أكلم بابا واعرف سمر عشان تيجي معانا 

- ایوہ کدہ ياروءة ياعسل 

وذهبت حياة سعيده بالذهاب الي الرحلة 
وذهبت حياء لتحدث والدها وتتحدث الي سمر 
في منزل فارس في غرفة میس شقيقه فارس 

- ايوة ياحبيبي 


= وحشتيني يال ميس 
> انا زعلانه منك 


- بقي كده هاتقعد اسبوع بحالة مسافر ماأشوفكش فيه 

- ياحبيبتي انا طالع مع اصحابي اغير جو شوية انتي عارفة 
الامتحانات والتدريب افك شوية وبعدين انا ها أكلمك 
كل يوم 

= ماشي ياعم بس لو عرفت ان عينك زاغت على حد 

- انا أقدر ياقمر دا انتي كل حاجه في دنيتي وماليا عليا 
حیاتی 

- ربنا يخليك ليا ياحبيبي يارب يلا روح جھز حاجتك 
عشان السفر ياعم وعشان صوت فارس جه 

= بردو مش عايزاني اقوله 

2 ای فارس مت ری انج فاكرهو مقضيها ۵ من 
مش هيفهم ان في حاجه اسمها حب بجد وأن انت ناوي 
على ارتباط حقيقي اول ماأتخرج دا أخويا وانا عرفاه 

- انا بس خايف يعرف وانا عارف انه متهور 

> متقلقش انت من حاجه أخلص بس السنة اللي فاضله 
علي خير وكله هيبقي هام 

0 اوك يا حبيبتي سلام 

< سام پاپ فی 

ارقت لیس علي السرير وهي تنظر بسعاده وتسر-ح في 

البعید 


خبط على باب غرفتها فقامت مفزوعه 

- ازيك یا کوتش 

= اهلا اهلا پا آبو الکباتن اخبار التدریب ايه 
- تدریب ايه انا رایح افك اسبوع في شرم 

- ايه انت رايح الرحلة بتاعت شرم 

- وانت عارفة منين عن الرحلة دي 

= ها صحابي بنات قالولي عليها 

- انا رايح هناك بس مش معاهم 

- يعني ايه 

دخلت الام | 
8 


ايه بتتودودو في ايه 
تعالي ياماما عايزك في موضوع 
خير استر يارب من و" دي 


لا مش معقول قر واعترف مين دي الان ولخت كاين 
فارس الفارس الهمام محطم قلوب العذاراي 

بس یامیس سيبي اخوكي يتكلم موضوع ايه يافارس 

ياماما لسة معرفتيش بقولك كابتن فارس وقع وطب 

بس يابت اتهدي شوية وسيبينى ني اتكلم ایوہ ياماما ف 
واحده بحبها بجد عایز اخطبها 

مین دي وبنت مین 

باباها كان شغال في الکویت ودلوقتي فاتح شركة ت جارة 
ادوات كهربائية وساکنین قریبین مننا هنا في التجمع 

ودي عرفتها منبن 

معایا في الكلية في سنه رابعه السنة دي انا طالع شرم 
اسبوع واوعدك اول ما ارجع والله هروح مع بابا الشركة 
وا مصنع وانتظم في الشغل معاه واشیل السئولية معاه 
عايزك تمهدي لبابا على ما ارجع عشان نروح نزورهم 

اوك ياحبيبي ما تقلقش وسيب ابوك علیا 

= سيدي ياسيدي ع الحب واللي بیعملة الحب 
خبط فارس لیس با مخده في وجهها وخرج سعیدا 
وفي یوم السفر رکبت حیاء وحياة السیارة وربطوا حزام 
لایعلم کل منهم ان هذه الرحلة ستقلب حیاتهم رأسا على 


و اه و و و و و و و و 

في الطائرة 


= ايه ده مش معقول حیاء وحباة 
فارس؟؟؟؟؟ 


- ايه المفاجأه دي 


حياة تحدث نفسها بقى كده ياست حياء انت وسى فارس 
بتلعبوها علياوالله لأوريكوا ونشوف مين اللي ها تفوز مش 
حياة اللي يتلعب بيها ومتاخدش اللي هي عايزاه 


- اهلا يافارس ازيك مقلتش إنك طالع وانا بكلمك يعني 
نظرت حياء مندهشة الي كل من فارس وحياة 


- هاما انا ماعرفش ان انتوا طالعين انتوا رايحين تغييرو جو 
ولا ايه؟ 


نظرت حياة بغل 


- لأطالعين مع الرحلة بس ست حياء قالت مينفعش نطلع 
مع الشلة نركب الطياااره أصل هواها حلو 

نظرت حياء وم تعقب 

= دا من حظی الحلو 

تمتمت حياة حظ بردو ماشي والله لأجيبك یافارس 

= ها بتقولي حاجه 

2 لا ولا حاجه بقول دي هتبقي رحلة حلوة اويبيي 

اراد فارس تغيير مجري الحديث 

- فين سمر انتوا ما بتسيبوش بعض ابدا 

قالت حياء والصوت لا يكاد يخرج منها 

 ×‏ اصلاها بتخاف قالت انا عمري ما ركبت طيارة قبل كده 
فخافت تيجي معانا وهتروح بالاتوبيس 

- اوك 

وهبطت الطائرة مطار شرم الشيخ وذهبوا جميعا الي الفندق 

قبل ان تأتي الرحلة بوقت كبير 

ذهبت حياء وحياة الي غرفتهم وفارس الي غرفته 

لم تتحدث حياء ولا حياة كل يفكر فيما حدث 

حياة تخطط للانتقام من حياء وفارس لأنهم خدعوها 

وا تخشي مواجهه حياه لأنها لا تقوي علي المواجهه وف 
نفس الوقت تفكر هل يتحدث فارس وحياة هل يخدعني 

فارس 

حتى اتت الرحلة 

فقابلت حیاء سمر وحکت لها كل ماحدث في الطائرة 


- طيب وانت هتعملي ايه ياحياء 

= مش عارفة انا حاسه ان كل حاجه عملتها كانت غلط انا 
مش عارفة أفكر ولا عارفة اعمل ايه 

- انا من رأيي إنك ما تتسرعيش وواحده واحده هيبان كل 
شئ بس ماتتسرعيش انتي بنفسك قلتي ان فارس اتغير 
وانا وكل الناس حوالية في الجامعه والنادي شايفين انو 
اتغير بلاش تظلمية انت ممكن يكون عندك حق وممكن 
تكون كلها اوهام 

< خلاص هنشوف وکل شی هيبان 

يلا بينا بقي عشان نلحق برنامج الرحلة 

وذهبوا جميعا الي الشاطئ وهناك نزل الجميع الي البحر عدا 

سمر وحياء وارتدت حياه مايوة بيكيني كجميع الفتيات على 

الشاطی 

- نظرت حياة البهم مش هتنزلو ولا أيه 

- ايه اللي انتي لابساه دا ياحياة عیب کده 

- عيب ايه انتي مش شايفه اللي نازل لابس ايه انتي مش 
واخده بالك ولا ايه عايزاني البس خيمة 

- خيمة؟ علي الاقل براعي ربنا 

- طيب راعي ربنا كويس وانا هانزل دا حتى فارس هناك 
اهو وبيلعب مع البنات 

نظرت حياء سريعا تجاه اشارة حياه فوجدت فارس يلعب 

بالكرة مع مجموعه من الشباب وب جوارهم بعض الفتيات 

يضحكون ذهبت حياة إليهم واخذت تقفز وتلعب معهم 

وخصوصا مع فارس لتستفز حياء اخذت حياء تنظر اليهم 

قليلا حتي استشاطت غضبا فقامت مسرعه واخذت سمر 

تنادي عليها فلم ترد سمعهم فارس فخرج مسرعا وجري 

خلفها 

“= راحة فين ياحياء 

- راجعه الفندق وخليك مع البنات بتوعك 

= بنات بتوعي انا مفيش غير بنت واحده انا اللي ملكها 

= اه ماهو واضح 

= طيب من فضلك استني لحظة واحده اغير هدومي واجي 
معاي 

- لا خليك انا عارفه طريقي - واستمرت في المشي 

امسك فارس يدها -في ايه ياحياء لحظة واحده من فضلك 

وذهب فارس ولبس البنطلون والتيشرت سريعا فوق ال مايوة 

وعاد اليها سريعا 

- يلا بينا ومن فضلك قوليلي في ايه انتي شفتي ان احنا كنا 
بنلعب لوحدنا والبنات هما اللي جم يغتتوا علينا اعمل 
ايه 

- ولا حاجه روح كمل لعب معاهم حد طلعك 

= حياء دي مش طريقة وعموما یاستي لو انا غلطان انا 
اسف بس ارجوکي بلاش اشوفك كده انا مقدرش علي 
دموع عيونك دي 

كانت حياء تحاول كتمان دموعها ولكن هيهات هيهات ان 

تتحكم في دموع تبكي حبيب فكم من عاشق فضحته عيونه 

قبل ان يقول سواء بحب او بغضب 

وهذا ما فعلته عين حياء تركت دمعه حزينه تخرج من 

عيناها تنسدل على خدها 

فقالت وهي تبي 

> انا مش عارفة حاجه مش عارفة اللی بعملة دا صح ولا 
غلط انا مش عارفة انت بتكدب ولا بتتكلم جد مش 
عارفة مش عارفة 

- انا عمري ما كدبت عليكي في حاجه ياحياء 

> ومقلتليش ليه إنك بتتكلم مع حياة في التليفون 

- هادي دا انا انا وحياة بتکلم صحاب عادي 

> عادي ازاي يعني 

- انا هقولك على كل حاجه بصراحة 

انا حياة كلمتني كأصحاب في الاول وانا بصراحة كلمتها عادي 

عشان عاوز اوصلك انا عملت المستحيل عشان اقدر اقف 

اكلم كلمة معاي واسمع كلمه منك 

كنت بتكلم معاها عادي والله عشان بس اعرف حاجه عنك 

العصافير 

نظرت له حياء والشرر يتطاير من عيناها 

= اسمعينى للأخر انا عرفت حاجات كتير منها وكان ممكن 
استغل الحاجات دي بس والله حبيتك جد مقدرتش 
اكدب علیکی فى ای حاجه ولا استغل حاجه قلت انا 

بت حیاء لش< ا ولازم هي كمان تحبني لش< 7 

من غير خداع او كذب حیاء انا بحبك بجد 

كانت حياء قد انهارت فى البكاء 

> ارجوق كفاية مقدرش اشوفك كدة 


وضمها الى صدره فأنتفضت وابتعدت وذهبت مسرعه ذهب 
ورائها وامسك يدها 

انا مبكذبش عليي صدقيني انا عرفت حاجات كتير ولكن 
قلت بلاش خداع عرفت انك بتحبي القراءة وبتحبي رواية 
ايه وانك قرتيها لحد دلوقت اكتر من عشر مرات وجبت 
الرواية وقريتها خمس مرات لحد ما حفظتها وحفظت 
الشخصية اللي بتحبيها ولكن قلت لا انا بحب حياء من 
قلبي مش محتاج اعرف اي حاجه عنها من حد انا هعرف 
منها شخصیا 

ذهبت حياء الى الفندق وتركته واخذت تبكى 


كانت سمر قد ذهبت ورائها وم تلحقها فصعدت الي غرفتها 
وفتحت لها حياء واخذتها فى حضنها اخذت حياء تبى بشده 


اهدي بس يا حياء في ايه ايه اللي حصل لدا كله انتي لازم 
تبقي عارفة ان فارس في بنات كتير عنيها عليه وكله 
مش ده ال موضوع 

امال ايه الموضوع ياحياء 

هدئت حياء وقصت علي سمر كل ما حدث 

معقول 

هو دا اللي حصل تفتكري كده يعني ايه 

هو كدب عليكي اه بس فعلا هو لو كان عايز يكدب 
عليكي اکتر كان يقدر يتمادي في الكذب عليكي بس هو 
مرضيش وكلامه مع حياة عادي هو مش بعد ما هيكلمك 
هيقولها معلش مش هنبقى صحاب تانی انا خلاص اخدت 
المعلومات اللي عايزها منك وبكلم اختك دلوقتي 
تفتكري الموضوع كده 

اعتقد انو كان صريح معات يا حیاء لو عايز يكدب کان 
يقدر يكدب اكتر من كده لكن الواد صارحك اي نعم هو 
صايع ولافف علي حل شعره بس دا ما ينكرش انو بيحبك 
نكزتها حياء في كتفها - ما تشتمهوش 

نظرت لها سمر بأستعجاب ثم ضحك الفتاتان 

دخلت عليهم حياة 

انتو هنا عمالين تتضحكو واحنا قلبنا الدنيا عليكو وسايبين 
تليفوناتكوا كنتوا فين 

ابدا حياء تعبت شوية فاخدتها وجينا علي الفندق ونسينا 
الشنط جبتها معايا آهي ونظرت الي حياء في لهفة مالك يا 
حياء فيكي ايه اجبلك دكتور 

لأمافيش انا خلاص بقیت كويسة 

هو فارس کان معاکوا 

فارس لأ ليه 

اصلو اختفي هو كمان قلت يكون معاكوا ولا حاجه 
لأمعرفش 

وفي صباح اليوم التالي 

استيقظت حياة مبكرا يلا قومي ياكسلانه هنروح البحر 
لأروحي انتي مليش مزاج انا بروح اقعد وخلاص 


19 


> طيب برحتك 
وبعد ساعه سمعت حياء طرق علي باب غرفتها 

- مين (م يرد أحد) 
فتحت الباب لتجد باقة ورد جميلة بداخلها كارت 
برغم اني عارف انك بتحبي الورد الابيض بس انا مش 
هخدعك عمري وعشان كده جبته احمر عشان يقولك 
والله العظيم بحبك اوي وارجوي سامحيني 
اخذت حياء الورد وابتسمت ابتسامه سعاده وضمت 
الورد اليها 
بعدها وجدت رساله علي هاتفها 
والله لو اعرف ايه احلي منك كنت هديتك بيه بس اسيب 
الورد مین ومين يشتريه 
اخذت تضحك ف سعاده 
رن هاتفها فوجدته هو 

” هجرد ان فتحت 

> تنجوزيني يا حیاء 

- ها 

= تتجوزيني يأحلي حياء 

> فارس انت بتقول ايه 
من غيرك بقول متعرفيش انا كنت بموت ازاي من غيرك 

ماهدتیش غير ها كلمت سمر وهدتني شوية وقالتلي انك 
كويسة - تتجوزيني. 

يافارس اهدي عليا شوية براحه مش كده 

اهدي ايه انا خلاص مش قادر اهدي انا كلمت ماما 
وميس عليكي قبل ما اسافر وقلتلها تفاتح بابا وتعرفة انی 
هنزل معاه الشغل اول مانرجع عشان يوافق واول ما 
نرجع هجيب بابا واجيلكوا 

ايه بتتكلم بجد 

اه والله انا بحبك بجد يأحلي حياء 

وانا كمان 

طيب يلا قابليني حالا تحت 

ليه؟ 

هاخدك افسحك فسحه عمرك اوريكي شرم بجد 

لا يا فارس ماینفعش 

ليه؟ 

مينفعش اخرج انا وانت بس 

خلاص هاتي سمر معانا اهم حاجه تكوني معايا 

وخرجوا وبالفعل كان يوم جميل 

وف اليوم التالي ذهبوا جميعا الي خليج نعمه 
واشتروابعض الهدايا لزويهم وقامت حياه بعمل وشم في 
محل للوشوم 

ومر الاسبوع سريعا مابين الفسح والرحلات والتسوق 
وكثير من الحب والعشق بين حياء وفارس 

ويوم السفر صباحا فارس قابل حياء وكان معها سمر 
واعطي حياء علبه 

ايه دي 

افتحيها مما تروحي اوك 

اوك يامجنون انت مش هتسافر معانا 

ايه أصل لأ هسافر بليل في واحد صاحبي هنا هروح اسلم 
علية عشان لو عرف اني كنت هنا ومرحتلوش هيزعل 
مني واسافر في طيارة بليل 

وصحبك ذا ما سلمتش علية لية طول الاسبوع 

حد يبقي معاه القمر ده ويفكر في صاحبه بردو 

اه ياني منك ومن كلامك ماشي ياسيدي 

مالك متوترة ليه 

حياه مابتتش في اوضيتها ومش عارفه هي فين استني 
بترن عليا 

ايوه يا حياه انتي فين وكنتي فين امبارح وما بترديش علي 
التليفون ليه- 

اوك مستنياق 

خير قالتلك ايه 

بتقولي سهروا كتير امبارح وراحت مع البنات وباتت 
معاهم وزمانها جاية 

طيب كويس المهم اول ماتروحي كلميني وفاتحي بباي 
ومامتك في الموضوع عشان علي اخر الاسبوع اجيب بابا 
واجي. 

انت مستعجل اوي يابني شاور نفسك 

نظر لها 

هامشي دلوقتي ولا اجوزك هنا دلوقتي وانتي عارفة انی 
مجنون واعملها 

ايه بس يامجنون حياة زمانها جايه 

ايه طيب امشي انا سلام ياقلبي سلام ياسمر 

اوك سلام؟ 

حياة جت اهي يا حياء هي معيطه كده ليه 

ذهبو اليها مسرعين 

ايه يا حياه مالك يا حبيبتي فيكي ايه 

مفي ش مفي ش تعبانه شوية بس السهر امبارح 
والصحيان بدري عملولی صداع جامد هاخد مسكن 
وهبقي كويسه 

وركبوا الطائرة وذهبت سمر للأتوبيس 

هجرد ركوب الطائره اغمضت حياه عيناها وم تتحدث 
حتي هبوط الطائرة واعتقدت حياء ان ذلك بسبب 
الصداع فحياه بطبيعتها لا تصمت اكثر من خمس دقائق 
اخذوا السيارة من اططار 

ھاتعرفی تسوقي وانت تعبانه کده 

ياعني انتي بتعرفي تسوقي اوي هاتبدلي معایا اركبي 


اركبي 

ماثي يا ختي اربطي الحزام بس كويس وربنا يسترها 
وفي الطريق 

حاسبي يا حيا||ا١١||١١اا||اااالالة‏ 


ولكن كان القدر اسرع 

انحرفت السيارة وخرجت عن الطريق وانقلبت وبعد 
عده دقائق تجمع الناس وجائت الشرطة وجدوا حياء 
تنزف وعباتتها ممزقه تحتضن حياه وتغطيها فملاسها 
الضيقه قد تمزقت وشعرها اصبح لونه دامي من نزيف 
رأسها و تبي بصياح ما تسب ش يا 
حیا!۵۱۱۱۱۱۱۱۱۱۱۱۱۱۱۱۱۱۱۱۱۱۱ حیااااااه ردي 27 ارجوتي ردي عليا 
ما تسبنیش یا حياة 

وصل الاب والام فزعين الي مكان الحادث وشاهدو حياء 
في زيها وحجابها ا ممزقان وتبكي في انهيار وحياة مسجاه على 
نقاله الاسعاف مغطاة كشفو الغطاء 
فوجدوها ميته مليئه بالجروح وملابسها التي تكاد 
تداريها ممزقة 
فأغمي علي الام ونكس الاب راسه وهو يلوم نفسه اشد 
الندم علي تركه لابنته بهذه الحاله واعتقاده انه منحھا 
الحريه لتقرر وذهب الي حياء وهو في حاله لا وعي 
- ايه اللي حصل يا حياء 
= قالت حياء بأنهيار مش عارفة يابابا احنا كنا ماشيين فجأه 
العربية حدفت وخرجت عن الطريق واتقلبت وحياة 
طارت برة العربية واخذت حياء في البكاء حتى انهارت 
وأغمي عليها. 
ومرت الايام والشهور والحزن يخيم علي المنزل الذي كان 
يعمه السعاده واصيبت الام بجلطة نتج عنها شلل نصفي 
واصبحت تتحرك بكرسي متحرك 
وفارس يحدث حياء يوميا من اجل مواستها والتخفيف 
عنها 
85 


انا مش عارفة يافارس من غيرك كنت هستحمل الصدمه 
دي ازاي ربنا يخليك ليا 

ياحبيبتي انا جمبك داها ولولا الظروف دي كان زمانا في 
بيتنا دلوقت 

ايه بتنا 

ایوہ طبعا يا حياء انا ما قدرش استغني عنك ابدا 
ومقدرش اعيش من غيرك لحظة واحده انتي متعرفيش 
انتي ايه بالنسبة ليا انا بحبك اوي ياحياء 

ربنا يخليك ليا يا حبيبي 

قلتي ايه 

باج جني بدي 

اه ياني مش قادر يارب يعدوا الكام يوم دول علي خير 
يارب انا بابا هيموت ويشوفك 

اشمعني؟ 

عايز يعرف مين الانسانه اللي خلتني التزم بالشغل واروح 
واواظب على مواعيدي مظبوط في الشغل 

انا هتكلم مع ماما وربنا يسهل 

ايه بتقولي ايه هو هينفع بجد يعني 

هحاول واشوف انا عارفة انو مينفعش بس هشوف انا 
محتجاك جمبي اوي يا فارس 

ربنا يخليكي لیا يارب 
ويخليك ليا سلام 
سلام حاف کده 
لأسلام يافارس 

اوك سلام 


"وق ضياع الیوم ق 


ماما كنت عايزة اقولك علي حاجه كده 

خير ياحبيبتي في ايه 

خير طبعا بس مش عايزاي تضايقي 

كنت عايزة ايه 

خلاص بعدين ياماما 

يوه ايه في ايه يا حياء ماتقلقنيش 

بصراحة في واحد كان زميلي في الكلية عايز يجي يتقدملي 
شهقت الام 

واحد يجي يتقدملك واختك توأمك ميته من خمس شهور 
انت مش ممكن تكوني حياء بنتي ابدا من يوم الحادثة 
وانا حاسة ان فيي حاجه غريبة وعماله اقول تلاقیها 
زعلانه عشان اختها لكن واضح انك ياحياة ولا علي بالك 
وعايشة حياتك ولا همك 

انا ياماما الله يسامحك 

بلا ماما بلا زفت قال عریس قال 

في ايه مالكوا صوتکوا جایب برة الفیلا في ايه 

جريت حياء علي ابيها اخذت تبكي في حضنة 

اهدي يا حبيبتي اهدي يا روءة 

زاد بكاء حياء عند سماع روءة احس الاب انه اخطاً 

فتمتم الله يرحمها فهي من كانت تناديها بهذا الاسم 

في ايه بس اهدي كده وفهميني في ايه 

الست هانم اللي اختها لسه ميته من خمس شهور جاية 

تقولی في عريس عايز يجي يتقدملي ادي كل الموضوع 

اندهش الاب 

طب اهدي بس ووطي صوتك تعالي معايا يا حياء نخش 

المكتب خلى سعديه تعملنا ليمون 

حاضر 

تعالی اقعدي واهدي وفهميني ايه حكاية العريس ده 

ابدا يابابا دا واحد زميلي في الكلية وكان هي جي يتقدملي 

بس حصل اللي حصل واجلنا كل حاجه فانا قلت اقول 

ماما يمكن تفرح واحاول اغير جو البيت تقوم تعمل كده 

انا ماما تقولي حياة مش فدماغك انا يابابا واخذت حياء 

في البكاء 

محدش فيكو كان بيحب حياة زيي دي كانت كل حاجه 

ليا دي كانت نصي التاني عارف يعني ايه نصك يعني كل 

حاجه في حياتك دلوقني بقت ناقصة يعني فرحتي ناقصة 
حياتي ناقصه لأ ومش اي نقص دي ناقصة النص يابابا 
عارف يعني ايه النص 

وانهارت حياء تماما ودخلت الام وجدت ابنتها في حاله 
انهيار تام فاخذتها في حضنها واخذت تبكي وف جأه اغمي 
علي حياء 

حياء حياء فوقي يابنتي اطلب دكتور بسرعه يا عليييييبي 
حمل الاب حياء وادخلها لغرفه م جاورة بالدور السفلي 
وذهب سريعا لیأتی بالطبيب جاء الطبيب وقام بالکشف 
الطبي علي حياء 

هي تام الحمد لله مفيهاش اي مشكله عضوية بس هي 
محتاجة راحة وتهدي وتبعد عن اي ضغط. 

مهما حدث من خلاف او في اي زمان او مكان تبقي الام 
هي الام ويبقي احساس الامومه احساس لامكن ان 
یفسرة ال مفسرون او يعرفوا اسراره فهو هبه من الله 
سبحانه وتعالي لا يعلم عنه الا هو 

هذا ما ظهر علي عفاف عند سماع كلام الطبيب 

اتصرف يا يكور ایا اللي فضلاي شازوح مني 

اهدي بس يا عفاف 

اهدي ايه شوف اللي هي عايزاه وانا موافقة شوف حدد 
ميعاد معاه وشوف كل اللي هي عايزاه 

حاضر حاضر خشي۔ انتي ليها وخديها فحضنك وكلمي 
سمر صاحبتها تجيلها تقعد معاها شوية وكله هيبقي تمام 
ان شاء الله 

اه سمر صح هي اللي هتخرجها من اللي هي فيه 

الو ايوة ياسمر انتي فين يابنتي سايبه حياء لوحدها ليه 
ازيك ياطنط خير في ايه حياء مالها 

قصت عفاف لسمر كل ماحدث 

تعليلها بسرعه ابوس ايدك يا سمر هي محۃ جاي جمبها 
اوي 

حاضر يا طنط هستأذن من حسين جوزي واجي علطول 
جوزك انتي اتجوزتي امتي ياسمر؟ 

ياطنط انا كان فرحى بعد الحادثه بشهر والله ما قدرت 
أأجل عشان حسين كان ظبط امور شغله والاجازة وح جز 
الفرح وكل حاجه انا اتصلت بيها عرفتها وكان نفسي- 
اجيلها بس بصراحة كنت مكسوفة اوي وخفت تكون 
زعلانه منى خصوصا انها مكلمتنيش خالص الفتره اللي 
فاتت وأنا بصراحة كنت مكسوفه أكلمها ١‏ 
وانتي ذنبك ايه يابنتي انتي عارفة حياء بتحبك قد ايه 
ألف مبروك يابنتي ومعلش انها جت متأخره 

الله يبارك فيكي يا طنط انا ان شاء الله نص ساعة واكون 
عندك 

مستنياي يا بنتي اوعي تتأخري 

دخلت عفاف لأبنتها وضمتها الي صدرها 

سامحيني يابنتي انا عارفة ان كلنا اعصابنا تعبانه من اللي 
حصل انا قلت لأبوي يشوف الموضوع ويعملك اللي انتي 
عاوزاه 

حضنتها حياء وبكت فضمتها امها إلي صدرها مره اخري 
حتى هدأت ١ ١‏ 
وبالفعل اتصلت سمر بزوجها وجاءت بعد نصف ساعه 
مباشرة ودخلت الفيلا وقابلت عفاف 

خير ياطنط حياء عامله ايه 

الحمد لله فاقت وبدأت تتكلم ادخليلها يابنتي 

توجهت سمر الي الغرفة الموجود بها حياء وطرقت الباب 
ب ب 

ممكن ادخل ولا 

تفاجأت حياء بسمر 

سمر أخص عليي كل ده ماتسأليش عني 

معلش والله حقك عليا انا عارفة انی مقصرة معاق بس 
خفت تكوني زعلانه مني وبصراحه كنت مكسوفة منك 
اوي 

يابنتي وانتي ذنبك ايه حقك انتي عليا انا عارفه انی 
مقصره معاي ومكنتش معاي في يوم زي ده احكيلي 
الفرح كان عامل ازاي ؟ والجواز اخبارة ايه 

والله الحمد لله الفرح كان جميل جدا وحسين محترم 
وبيحبني واهم حاجه عارف ربنا كويس 

ولعتيها رقص في الفرح طبعا 

ولعتها؟ الفرح كان اسلامي يا حياء ما انتي عارفة ان دي 
رغبتي انا وحسين 

اه اه صح معلش نسيت انتي عارفة بقي الواحد واللي 
فية 


معلش ياحبيبتي انا عارفة ا مهم انتي عاملة ايه وحشتيني 
اوي يا حياء 

الحمد لله عايشة 

وايه حوار فارس وانه عايز يجي 

فارس هو اللي عمال يلح في الموضوع بيقولي عشان 
اخرجك من اللي انتي فيه وانا بصراحة محتاجاه جمبي 
اوي هو الوحيد اللي وقف جمبي وكان معايا الفترة اللي 
فاتت 

انا عارفة انی كنت مقصرة اوي معاي بس من هنا ورايح 
انا مش هسيبك ابدا 

ربنا يخليكي لیا يارب ماما قالتلك ايه علي موضوع فارس 

قالتلي انها قالت لبباي مشي ال موضوع 

بجد 

اه والله فأنتي لما تشدي كده وتبقي كويسه ابقي 
اتكلمي مع بباي 

انا خلاص بقيت كويسة 

طیب وما انتي بقيتي كويسة بطلتي تصلي ليه يا حياء 
ماما قالتلي أنك من ساعة الموضوع ده وانت ما بتصليش 
دا انتي اللي خلتيني التزم واصلي يابنتي ليه كده 

كان موعد العصر قد حان اذن موبايل سمر 

ايه ده انت مش حاطه الاذان علي موبايلك ليه يا حياء دا 
انتي اللي ادتهولي با بنتي 

ماهو الموبايل القدیم اتکسر ف الحادثة وسكتت حیاء 
تحدثت سمر سريعا حتي تخرجها من ذكرياتها 

اوك انا هنزلهولك قومي اتوضي انا متوضية ويلا عشان 
نصلي سوا وتصلي بيا زي زمان 

وذهبت حياء للوضوء وعندما عادت اخذت اسدال 
الصلاه 

يلا انا هقيم وصلي بينا يا حياء 

لأصلي انتي بينا انا تعبانه 

ووقفت الفتاه للصلاه وبعد انتهاء الصلاه ذهبت سمر الي 
منزلها مع وعد بألا تتركها ثانية وتبقي معها 
وی ا مساء تحدثت حياء مع والدها بخصوص فارس الذي 
رحب به والدها جدا هجرد معرفة عائلته وابیه 
وبعدها بأسبوع كانت عائلة فارس وابیه وامه وطیس في 
فيلا حیاء 
جلست الاسرتان ورحبوا ببعضهم البعض وبعد الترحیب 
والسلام 
تقدم الحاج سام والد فارس الي الحاج علي بطلب ید 
حیاء وتم قراءة الفاتحه 
نسیبکوا مع بعض شوية تعال باحج سام انت والدام 
افرجکوا علي الجنينة وحمام السباحه 
ماشاء الله الفیلا جميلة فعلا یا حج علي دا ذوقك 
لمعت عين عفاف بالبكاء 
تنحنح حاج علي قليلا - اخذ علي الحاج سام للتمشية 
قليلا دا ذوق حياة الله يرحمها هي اللي مختارة كل 
حاجه حتي حمام السباحه ده برغم ان الحاجه عفاف ما 
بتعرفش تعوم وبتخاف من امياة الا ان حياه الله يرحمها 
كانت مصممه اننا نعملة و احنا بنبني الفيلا 
انا اسف يا حج على ما أقصدش والله 
حصل خير ماتخدش في بالك بص على الولاد فرحانين ازاي 
ربنا يطرح فيهم البركه ونشيل عيالهم 

04 


ان شاء الله 
استأذنت الاسرة للرحيل ومرت الايام و حباء بدأت 
تستعيد رونقها وحياتها وتتحدث مع فارس يوميا 
وتتقابل مع سمر علي فترات بسبب ظروف حمل سمر 
وكأن الدنيا قد بدأت تبتسم لحياء مره اخري 

-11- 
وفي يوم عند اذان الظهر قامت حياء علي صياح عم فرج 


الجناينى وصوت سعدية الخدامه 


في ايه ايه اللي حصل 
الحقينا ياست حیاء الست الكبيرة غرقت 


الحديقة وجدت عم فرج يبكي وسعدية تنوح بجوار جثة 
عفاف جريت عليها حياء مسرعه 

ازاي ده حصل ياعم فرج ازاي؟ 

انا معرفش والله یا ست هانم انا كنت بقص الزرع 
وفجاه سمعت الست هانم بتصرخ جريت لقيتها هي 
والكرسي ابو عجل اللي بتقعد علية الاتنين في ال مياة ناديت 
سعدية وجريت نطيت بهدومي والله ياست هانم علي 
ما طلعتها كان السر الالهي طلع 

وانت ياسعدية كنتي فين 

انا كنت في المطبخ والله ياست هانم 

اخذت حياء في الصياح والنحيب وبعد ان بدات 
تستوعب ما حدث 

اتصلت حياء بأبيها وهي منهارة واتصلت بفارس وسمر 
وجاء الجميع وتمت مراسم الدفن والعزاء 

مرت الايام حزينه علي حياء ووالدها حياء اصبحت 
تجلس في غرفتها لاتخرج منها الا علي طعام الغذاء مع 
والدها وبقيه اليوم في غرفتها تحدث فارس وبين حين 
واخر تاتي لها سمر لتفك من كربها 

مرت الايام بحزن تام يخيم علي المنزل وببطء شديد 
وبعد مرور ثلاثة اشهر كان فارس في زيارة حياء ووالدها 
انا متشكر يافارس يابني على وقفتك معايا الايام اللي 
فاتت دي 

یاعمي انا زي ابنك متقولش کدہ 

ربنا يحميك يابني ويحفظك انتا بجد ابني واکتر 

استأذنك ياعمي هكلم حياء واروح انا عشان عندي شغل 
بكرة 

اتفضل يابني دا بيتك 

ذهب فارس الي حياء ونادي عليها 

عاملة ايه يا حياء 

تعبانه اوي يافارس وارقت في احضانه واخذت تبكي 
فوجئ فارس فهذه اول مره تفعلها حياء فكم من مرة 
حاول ان يلمس يديها وم يستطع و علم كم هي حزينة 
وضائعه فكيف لفتاه في مثل سنها ان تتحمل فقدان 
الاخت التوأم ثم تفقد الام بعدها 

اهدي يا حياء اهدي يا حبيبتي مش كده 

٭ مش قادرة يافارس مش قادرة ماما كانت هي اللي فضلالي 
بعد حياة الله يرحمها 
انا حاسه انی بقیت لوحدي بعد ما كنت بحاول افوق 
- وانا رحت فين يا حياء ماأنا جمبك اهو 
= يافارس انت في شغلك ربنا يعينك علي اللي انت فيه ماما 
كانت معايا علطول انت مش هتحس بيا واغقت خباء 
مرت ثلاثه اشهر اخري وفاتح فارس والد حیاء ف تحديد 
موعد الزفاف ليكون مع موعد خطوبة اخته لميس علي تامر 
صبري معيد في كلية الاداب وصديق فارس في النادي يلعب 
هو كره تنس كهواية ابن عميد الكلية ووالدته دكتورة في 
الكلية فكان من وجه نظر دیس هو العريس المثالي مركز 
اجتماعي ومادي محترم يتهافت عليه فتيات كليتها وكذلك 
فرصة لها لتصبح دكتورة جامعيه 
ووافق الاب علي مضض 
تم تحديد موعد زفاف فارس وحياء ليكون مع بداية 
العام الجديد. 
وبدات حياء في الاستعداد للزفاف وكانت تساعدها سمر 
في التجهيز ۱ 
اشتري والد فارس له فيلا صغيرة قريبة منهم كمكافأه 
لفارس علي انضباطه والتزامه في العمل وكهدية زفاف وقامت 
حياء مع سمر بأختيار كافه تفاصيل الفيلا وفي خلال اسبوعان 

تم الانتھاء من اعمال الدهان والتشطيبات في الفيلا وتم 
احضار كافه الاثاث في خلال اسبوع فقط وتم الانتهاء سريعا 
من تجهيز الفيلا كامله 

وتم الزفاف الاسطوري في اكبر قاعات فنادق القاهرة 
الفرح الذي تحدث عنه کل من حضره عن روعه مظهر 
العروس وروعه فستانها وعن العريس ووسامته والنميمه عن 
العروس التي م تتوقف فيه عن الرقص حتي اندهش الجميع 
الا ان البعض برر ذلك بحبها الشديد لفارس فهو الحبيب منذ 
ايام الدراسة وفرحتها بزفافها له وعن انها كانت تخرج ما بها 
من حزن ماضي وكانها كانت ترقص لتنفض مابها من احزان 
سابقة 

تم الزفاف واخذ العریس عروسته في سيارة الزفاف التي 
اصر ان يقودها بنفسه 

وبعد الانتهاء من الزفه ووداع والد حياء وصديقتها سمر 
لها في منزلها فقد کانوا اخر من بقي ذهب كلا الي منزله وفي 
الصباح ذهب والد حياء لتهنئه العروسين اخذ يطرق علي 
الباب دون مجيب قام بالاتصال علي فارس وحياء الهواتف 
مغلقه نادي علي البواب اكد انهم لم يخجروا منذ ان اتوا في 
المساء اتصل علي والد فارس فأتي بعدها بدقيقتين فقد كان 
هو ووالده فارس وشقيقته في الطريق بالفعل قاموا بکسر۔ 
الباب فوجدوا الفاجعه 

حیاء هدومها ممزقة تبكي في صمت ومنزويه في احد 
اركان المنزل تجلس القرفصاء وفارس مذبوح والدم يغرق 
المكان صاحت الام علي ولدها وشقيقه فارس اخذت ف 
الصياح بشكل هستيري وجري والد فارس ووالد حياء عليها 
وقام والدها بخلع جاكت البدله الخاص به ووضعه علي ابنته 
فقد كانت ترتدي قميص نوم لا يستر شئ واخذها في حضنه 
واجلسها علي الاريكه يحاول طمأنتها ووالد فارس يسألها عما 
حدث وهي لا تنطق وعيناها لا ترمش جائت الشرطه وملأت 
المكان وحياء كما هي جالسه البسها والدها اسدال بسترها به 
وهي لا تتحرك او تنطق بأي حديث لا معه ولا مع والد 
فارس ولا الشرطه وحتي بعد عرضها علي النيابه التي حولتها 
للطب الشرعي لتوقيع الكشف الطبي عليها وهناك كانت 
الفاجعه الاخري 

بعد الكشف الطبي تبين تعرض حياء للأغتصاب العنيف 
مما تسبب تهتك الرحم وم یتم التعرف علي الجناه عن 
طريق ال مشتبة بهم من خلال مطابقة السائل ال منوي 
للمغتصب مع السائل ال منوي للمشتبه بهم او من خلال 
التحريات. 

كان هذا ما اخذ پسرده والد حياء علي دكتور م جدي 
الذي كان قد استوعب صعوبه حاله حياء. 

وأکمل والد حیاء 

وعن طریق صداقتي للدکتور عادل عبدالرحمن قدرت انی 
ادخلها هنا ا مستشفي وتفضل تحت متابعه الشرطه لان 
القضيه مازالت مفتوحه ومنتظرين ان حياء تنطق وتقدر 
تحكي الي حصل عشان الشرطه واحنا كلنا نقدر نفهم ايه 
اللي حصل ومين اللي عمل كده ومن يومها وحياء 
مبتنطقش باي كلمه مع اي حد حتي معايا انا 

واخذ يبكي والد حياء بعد ان انتهي من سرد كل ما يعرفه 
عن تفاصيل تخص حياء وحياة الي دكتور م جدي الذي 
اعاد رأسه للوراء واخذ يفكر دون ان ينطق ثم تمتم دي 
الحالة فعلا طلعت اعقد مما اتخيل كل دا يحصل 
للانسانة الرقيقة دي دا العلاج مش هيكفي العمر كلة 
عشان تنسي حادثة واحده من دول ما بالك بكل دول 
بس بردو انا مش هيأس وربنا يعيني 

فاق دکتور م جدي من صدمه ما وقع علي اذنه من 
تفاصیل مفجعه 

انا متشکر جدا لحضرتك ياأستاذ على ولیکی يا مدام سمر 
يابني تشكرني على ايه دي حیاء دي هي اللي فضلالی في 
الدنيا 

بعد اذنكوا عشان انا كده اتأخرت اوي يلا ياعمي 

معلش ياسمر يابنتي تاعبينك معانا 

= ياعمي متقولش كده حیاء دي اختي 

انطلق سمر ووالد حياء اما مجدي فظل في مكانه جالس 
ينظر للسقف ولكن نظره كان قد ذهب ابعد من ذلك فقد 
ذهب بعيدا جدا جدا يحاول ان يتأكد هل من الممكن ان 
يكون وجد مفتاح العلاج وسط هذا الحديث. 

ذهب م جدي الي ا منزل وم يستطع الاكل من كثرة 
التفكير في حاله حیاءوم يتحدث مع والدته واخته فقط 
ذهب إلى الفراش مدعي التعب وانه بحاجه للراحه ولكن 
هيهات اي راحة قبل ان أصل الي العلاج فقد تحديت نفسي 
ودكتور عادل مدير المستشفي وهيثم من اجل الشفاء 
وبدء في تنفيذ اولي الخطوات 
اتصل بأدهم 
= أدهم حبيبي انت فين دلوقت 
صوت نائم تماما ينظر في الساعه 
= هاكون في دلوقت يعني انا في البيت 
- طیب انزل قابلني دلوقت عايزك ضروري 
= انت عارف الساعه كام الساعه اتنين الصبح خير في ايه 
- ما اقابلك هقولك عايزك في موضوع مهم جدا ومينفعش 
يستني انت اجازتك هتخلص بكرة وانا عايزك تعمل 
الحوار ده بكرة الصبح تكون مخلصه يلا بقي اذجز بدل 
ما افسخ خطوبتك انت وتقى وارتاح منك 

امري الي الله مسافة السكة 


وتقابل ادهم ومجدي في مكانهم المعتاد وقص علية م جدي 
مايريده منه 


خلي بالك اللي انت بتطلبة صعب 

ما انا عارف امال انا عايزك تعملة لية ياعم انا عايز صور 
من كل حاجه محضر القسم والتحريات ونتي جه الطب 
الشرعي وكل شئ 

حيلك حيلك في ايه ياعم الحج ايه شغل ال مباحث ده انت 
اتنقلت الشغل معانا وانا معرفش 

انا محتاج الورق ده ضروري في أسرع وقت يادهم 

بكرة الصبح هطلع على قسم القاهرة الجديدة في ظابط 
هناك دفعتي وحبيبي ومش هيتأخر عني دا اللي كان 
معانا ليله رأس السنة في البار اياه لا خليتنا مشينا 
يافقري 

ما تفكرنيش وربنا تقي لو عرفت هاتطين عيشتك انا 
فسكت نقسي ومقلتلهاثن مع اي كنت هضربك یو دا 
مكان تودهولي يا أدهم 

قلتلك والله ما كنت اعرف لو كنت اعرف انه كده ماكنت 
رحت هو الراجل کان عازمنی وقلت اخدك معايا عشان 

ياعني كنت عارف 

ياعم بقولك شاكك هتقولي عارف انت عارف إني بصلي 
وعارف ربنا ومليش في الجو ده 

اوك متنساش اللي قلتلك عليه محتاجة ضروري ياأدهم 
ف أسرع وقت 

الصبح بأذن الله اقولك ايه الاخبار 

اوك سلام 

وف الصباح وصل م جدي الي المستشفي سريعا بکل 
حماس وثقة ودخل الي غرفة حباء 

صباح الخير يا حياء 

اخبارك ايه انهارده 

ثم ترد وم يستطع ان يحصل منها علي اي جديد وی الیوم 
التالي نفس الحديث حتي قال 

تعرفي ان بباي دا راجل محترم جدا انا قعدت معاه 
امبارح وقعد يحكيلي عليكي وعن طفولتك وعن حبك 
للقراءه تعرفي جبتلك ايه معايا الروايه اللي بتحبيها 
نظرت حیاء الي يديه وجدت روايتها المفضلة بين يدية 

مد يدة ليعطيها اياها فأخذتها بأبتسامه سعد مجدي جدا 
بهذه الخطوة واخذت حياء الروايه وفتحتها لتقرأ فبها... 
اخذ ينظر اليها وهو سعيد 

وخرج من عندها فنظرت علية وارتسمت الابتسامه على 
وجهها واخذت تقرأ في الروايه 

قابل هيثم وهو خارج 

ايه ياعم ايه السعاده دي كلها 

لا ولا حاجه مبسوط شوية 

ايه هي الصنارة غمزت ولا ايه 

صنارة ايه يادكتور بطل تلميحاتك دي 

طيب ياعم الله يسهلك انا بس بقول لو في لقمة طرية 
نأكلها سوا 

تقصد ابه 

لا ولا حاجه روح مر على باقي الحالات بتاعتك يادكتور 
روح 

نظر له مجدي بضيق واكمل طريقة فسعادته بخطوة مع 
حياء كانت اكبر من هيثم و امثالة بكثير 

ذهب الي النزل بعد انتهاء العمل سعيدا واخذ يداعب 
شقيقته تقي وامه التي سعدت بسعاده ابنها فيكفي الام 
ان تري ابنائها سعداء من دون ان تعرف السبب 

واتصل بأدهم 

ياعم والله ماتقلق الورق جاي بس هياخد وقت وعلي 
الاجازة الجاية هكون جبتلك كل حاجه انا اقدر اجبلك 
محضر الشرطة دلوقت انا انت ياعم كرومبو عایز بيانات 

وتحریات وکل حاجه علي اعلي مستوي يعني لازم نجبها 
من النيابة فمحتاجه شوية وقت. 

ذهب اليها في اليوم التالي واخذ يحدثها عن الرواية وما 
بها حتي فوجئ بها تقول 

انت تعرف ان حياة كانت أكبر مني بدقيقتين 

صدم مجدي من الحديث 

لأ بصراحة معرفش 

هي الاکبر هي اللي كانت بتكملني هي كانت كل حاجه 
مش عارفه اكونها او اعملها عارف ساعات کان بيبقي 
نفسي ابقي هي كان نفسي مبقاش البنت اطلتزمه اللي كل 
الناس بتشيد بأخلاقها ومدرسينها بيشيدوا بيها وابوها 
وامها فخورين بيها لأ كان نفسي- اعيش حباتي انطلق 
يبقي ليا صحاب كتير واعيش حياتي مرح وسعاده زيها 
هي راحت واخدت كل السعاده معاها وكل الناس 
الطيبين حصلوها 

واخذت حياء تبكي حتى انهارت في البكاء وجري م جدي 


ونادي على التمريض اعطوها حقنه مهدئه فنامت حياء 


كان مجدي برغم نظره الشفقة والحزن عليها الا انه كان 


سعيد جدا بانها تحدثت فقد اصبحت على اولى خطوات 
العلاج الصحيحه وانه سيكسب التحدي 


اصبح يأتيها يوميا يتحدثون وتبكي واحيانا تنهار حدثته 


عن فارس وحبها الشديد له و عن ان فارس هو من كان 

سبب في تجاوزها کل مامرت به وهو من ساعدها ووقف 
بجوارها في وفاه والدتها وقبلها في وفاه حياة وانه هو من 
اعانها علي كل ما حدث لها الا انه فجأه تركها وبكت بشده 
وانهارت مجداد ومجداد حزن مجدي وسعد في نفس الوقت 
شعور بالسعاده لتقدم الحاله وشعور بالحزن ليس بسبب ما 
مرت به فقط ولكن لشعور غريب بدأ يشعر به واستمر 
م جدي في الم جئ والحديث معها يوميا حدثته عن امها 
تحدثت في كل شئ ولكن رفضت تماما ان تتحدث فيما حدث 
ليله الدخلة حاول ان يستدرجها الا انها لم تذكرها حتي 
وكأنها ليله غير موجوده كل ما تتذكره ان فارس قد ذهب 
مثل امها وحياة وفسر مجدي ودكتور عادل الذي كان منبهر 
من تقدم حاله حياء بهذه الصورة علي يد م جدي بأن هذا 
عادي في هذه الحالات حيث يرفض العقل تذكر مثل هذه 
الحوادث البشعه وان ما تعرضت له كان يفوق الطبيعي 
بكثير اصبح ياتيها يوميا حتي في ايام العطلات وكان ابوها 
وسمر مستمران في زيارتها واصبحت تتحدث معهم اصبح 
وجهها اكثر اشراقا واصبحت تنتظر م جدي يوميا وفي يوم 
مرضت وام م جدي فذهب بها الي المستشفي وم يستطع 
الحضور لمده يومين متتاليين فكانت حياء معلقة نظرها من 
النافذہ علي باب ا مستشفي تنتظر مجيئة ورفضت الطعام ف 
هذا اليوم وف المساء حاولت احدي الممرضات ان تعطيها 
الطعام رفضت حباء بل واعتدت علي المرضة بالضرب 
وجریت المرضة من الغرفه كل هذا وهیثم یتابع ما یحدث 

- بقي كده ياقطة حبيب القلب ماجاش تعملي في نفسك 
كل ده هو ده حتت العيل اللى عجبك ماثى يا قطة 
وی اليوم التالي جاء مجدي ودخل الي غرفتها کالعادہ الا 
انها ۾ ترد عليه او تحدثه مطلقا فتع جب م جدي من 
تصرفاتها وعلم من الممرضة ما حدث ففهم م جدي 
مايحدث وتقبل الامر فكل مايهمه هو تقدم حاله حياء 
وايضا هو قد تعلق بها فمجدي طبيب مازال شاب ليس 
له اي علاقات نسائية وهذه اول حاله يبقي معها كل هذا 
الوقت فهو ليس الطبيب ال مخضرم الذي تمر عليه مثل 
هذه الحالات يوميا 

- انا عارف إنك زعلانه بس والله غصب عني ماما تعبت 
فجأه ونقلناها المستشفي وكان لازم ابقي جمبها وبايت 
في الستشفي معاها من يومها وجيت من ال مستشفي على 
هنا عشان اشوفك ومكلتش حاجه بقالي يومين هجيب 
فطار نفطر سوا 
كانت حياء لا تنظر اليه منذ بدايه الحديث ولكن عند 
حديثة عن والدته نظرت اليه وم تتحدث جاء الفطار 
وتناول الاثنان الفطار سويا 

> وماما عامله ايه دلوقتي يادكتور مجدي 

الحمد لله الدكاتره طمنوني وقالولي هتقعد يومين کمان 
تحت الملاحظة وبعدين تخرج اتطمنت وجيت اشوفك 
على طول 

تبسمت حياء في سعاده فاكمل هو 

وبلاش دكتور دي انتي تقولياي يا مجدي زي مابقولك يا 
حياء على طول 

تبسمت حياء في سعاده واخذ مجدي يحدثها عن حياته 
كلها عن ابوه المتوفي منذ عام وكيف كانت الحياه صعبه 
عليه وعلي امه واخته تقي كان يحدثها عن حياته بكل 
وضوح واصبح يأتيها ويحدثها يوميا وتقدمت حاله حياء 
جدا واصبحت تقابل والدها وسمر وتحدثهم دون بكاء 
عند ذكر اي من فارس او حياه او والدتها واصبحت اكثر 
اشراقا وهيثم يتابع.... 

وجاء أدهم من اجازته واتي لمجدي بأوراق القضيه كما وعده 

واخذ مجدي اوراق القضية وبدأ يقرأ فيها 

قرأ تقرير وفاه فارس 

تم الاعتداء علي المجني عليه بالضرب في مقدمة الرأس ثم 

تم استخدام اله حاده نتج عنها قطع الوريد الوداجي 

والشريان السباتي مما تسبب في الوفاه مباشرة وقد وجدت 

اداه الجرهه العصا الغليظة والسكين ف مكان الحادث 

قرأ التقرير الخاص بحياء 

" تم ربط الضحية بالحبال وهذا واضح من اثار الحبل على 
يديها وتم الاعتداء جنسيا عليها وبعنف مما تسبب في 
تهتك الرحم مع وجود اثار سائل منوي داخل رحم 
ہو 


وقراً باقي الاوراق 


“” وما اثار انتباهه بشده هو موقف رامى الغريب واقواله 
عن صديقة الوحيد ان الحادث من الممكن ان يكون 
بقصد الانتقام فقد كان فارس متعدد العلاقات النسائية 

مع فتيات وسيدات متزوجة فمن الممكن الحادث بدافع 

الانتقام 

وكان قد تم القبض علي رامي من ضمن المشتبة بهم في 
القضيه ولكن تم الافراج عنه بعد عمل تحليل 1(24وعدم 
مطابقة عينه السائل المنوي الخاصة به بعينه الجاني. 


> لا يوجد اثار للأقتحام في الفيلا وهذا برره والد فارس بأنه 
تم الانتهاء من تشطيب الفيلا قبل ميعاد الفرح بيومين 
وم يتذكروا تغیبر الكالون لانه كان بيد كل الصنايعية 
والعمال وتم استدعاء كل العمال والصنايعية الذين كانوا 
يعملون في الفيلا مما وسع دائرة ا مشتبه بهم في القضية. 
انتهي م جدي من قراءة اوراق القضية واغلقها واخذ 
يفكر بعمق ايه اللي يخلي صاحبه الوحيد يقول عنه کده.... 
وفي الیوم التالي وبعد ان انهي جلسته مع حياء ذهب 
مجدي الي النادي من اجل مقابله رامي وعلم ان رامي مم يعد 
يأتي للتمرين منذ وفاه فارس وانه يعمل في إحدى الشركات 
الخاصه ذهب الية مجدي وقدم نفسه اليه على انه الدكتور 
المختص بحالة حياء وذهبوا للجلوس في أحد الكافاتيريات 
- استاذ رامي انا اسف إني بعطل حضرتك بس دجد انا 
محتاج اي حاجه تساعدني عشان أقدر اعرف حالة حياء 
كويس وأقدر اساعدها 
تحدث رامي بلهفه 

انا تحت امر حضرتك فی اي حاجه تساعد حياء يادكتور 
قصدي تساعد حضرتك ٠‏ 

عشان کده هادخل في الوضوع على طول حضرتك كنت 
آقرب صاحب لفارس الله پرحمه مظبوط 

تمام حضرتك 

طيب ممکن اعرف ليه حضرتك قلت عنه کده فى 
التحقيقات ١‏ 
عشان دي الحقيقه 

ازاي يعني 

يادكتور فارس كان انسان زباله اوي اه صاحبي وكل 
حاجه بس لما توصل لكده يبقي فعلا انسان زباله. ‏ 

كده ايه 

منج راي 

حياء حياء انسانه رقيقة جدا ماكنتش اصلا تستاهل 
انسان قصدي حيوان زي رامي حياء دي ملاك عارف 
سی اہ جم وق . 

صمت رامي واخذ مجدي ينظر اليه بأندهاش 

أكمل رامي صدقني يادكتور انا هقولك على كل حاجه 
حتی اللي ما قلتوش للبولیس عشان نفسي حياء تبقي 
كويسة وترجع زي زمان بس عايزك تقولها ان بجد فارس 

مايستهلش دمعه واحده من عنيها ولا لحظة حزن واحده 
عليه منها هي على الاقل. 

ليه بتقول كده يا استاذ رامي 

عشان دي الحقيقة اللي ينام مع واحده ويروح بعدها 
بساعه يطلب اختها للجواز يبقي ايه؟ 

اندهش مجدي واتسعت عيناه وسكب العصير من فمه 
بتقول ايه؟ 

بقول الحقيقة انا هقولك على كل حاجه يا دكتور عشان 
تعرف حياء حقيقة البني ادم ده. 

ليله السفر کان کل اعضاء الرحلة جالسین سهرة حتی 
الصباح 
اما حیاء وسمر فذهبتا للنوم 
اخذ العدد يقل حتي تبقي فارس ورامي وحياة وشابین وثلاث 
فتیات 
فاخرج احدهم قطعة حشیش واخرج اخر زجاجه خمر 
واخذ يلف السجائر وتناول الجميع 
= خد ياابو الكباتن 
= انت عارف انی مليش في الکلام ده 
= ليه ياكابتن 
= لا ياعم انا اي حاجه الا كده 
شدت حياه السيجارة من يد الشاب 
- انا عايزة أجرب 
جذب فارس يدها 
- بس يا حياه 
= ياعم سيبها حد واخد منها حاجه 


قال فارس بغضب 
" ياعم دي ما بتشربش سجاير اصلا 

- وانت مالك انت انا اعمل اللي انا عايزاه انت وصي علیا 

- شفت جبت الکلام لنفسك سبها بقي 

اخذت تشرب حياة السیجارة كلها وشربت بعض الخمر 

وغصبوا علي فارس حتی تناول بعض الخمر 

ثم اخذت حياة في التقئ والاعیاء فقام فارس لها مسرعا 

= مش قلتلکوا دي ملهاش في الکلام ده هاروح اوصلها 
وارجعلکوا 

وذهب فارس وحیاه واخذت حیاه تتمایل علي فارس وتحضنه 

وتقبله 

- بس ياحياة ماینفعش کده 

= ما ينفعش ليه - ما نفعش ولا ما نفعش دا انا وهي واحد 
حتى 

= ما هو عشان كده ماينفعش 

= ليه هو انت بتحبها ولا ايه 

- بس عشان احنا داخلين على الفندق 

دخلو الفندق وصعدوا الاسانسير ودخلت حياة ت جري في 

الطرھ التي بها غرفة فارس جري وراھا وشدها من ملاسها 

فانقطع البادي الذي ترتدية وكشف عن جزء من ظهرها 

"= ايه الوشم ده 

- عجبك 

" دااخره فين ده 

” تعال وانا اوريك 

وجذبته اليها وفتح فارس باب غرفتة وذابت بين يديه في قبلة 

طويلة وفي لحظة كانوا عرايا تماما وناموا في احضان بعضهم 

استيقظ فارس علي صوت رامي وطرقات عنيفه من يده علي 

باب الغرفة فوجد نفسه نائم عاري وحياه بين احضانه عاريه 

تماما 

= افتح ياعم فارس انت قافل على نفسك ليه من جوه 

= يا نهار اسود يانهار اسود ايه اللي انا عملته ده قومي 
قومي الله يخرب بيتك 

استيقظت حياة فزعه تماما ملمت الملاية علي جسدها 

- ايه اللي حصل 

- الله يخرب بيتك ايه اللي عملناه ده 

= يا نهار اسود يا نهار اسود واخذت تلطم فارس انت لازم 
تتصرف 

- اخرسي والبسي بسرعه - اصبر يازفت جاي اهو 

وفتح الباب بعد ان اترتدوا ملابسهم 

= ايه ياكابتن انت قلت هترجع ونفضت وقافل ع ... 

لم يكمل رامي جملته بعد ان راي حياة بهذا ا منظر شعر غير 
منسق ونظرات خوف ودموع مكتومه فقال مندهشا 


نظرت له حياة بخوف شديد وخرجت من الغرفة فزعه 
وتجري مسرعه 


كانت بتعمل ايه هنا حياة يا ابو الكباتن 

بنت الكلب فاكرة انها كده بتدبسني 

تحدث رامي بأستهزاء- ليه هي خدتك غصب عنك 

مش ناقصك يارامي سبني في ال مصيبة دي 

مصيبة ايه بس اهدي وروق بس ايه اللي حصل 

بنت الكلب قعدت تغري فيا وتدلع عليا وهي وحياء 
واحد ما حستش بنفسي وحصل اللي حصل 

اوبا دي كده باظت يامعلم اظن بقي تبعد عن حياء 
وتخليك في اختها 

باظت ياعني ايه ولا باظت ولا حاجه قال اخليني في 
اختها قال 

يعني هتعمل ايه 

هتشوف وخرج سريعا من الغرفة 

نظر له رامي والغضب في عينيه وقتم ( انت مش هتجبها البر 

شكلك يا فارس ) 

انهي رامي روايته واكمل حديثة قائلا: 

- نام مع اختها وبعدها بساعه كان بيدي لحياء الدبله 
عشان يخطبها عمرك شفت بجاحه وسفالة كده 

اندهش مجدي ها سمع فلم يكن یتوقع ابدا ان یکون هذا ما 

حدث بي رامي كثيرا بعد ما انهي حدیثه 

> انا انا كان نفسي اروح واقولها بس مقدرتش وما قدرتش 
اشوه صورہ اختها بس ف الحقبقة انا ما اقدرش اشوفها 
حزينه كده على انسان مايستهلش وكان نفسي من زمان 
اوصلها دا بس ما قدرتش: 

= اهدي يااستاذ رامي واشرب العصير 

- انا عايزك تقولها ان بجد الانسان ده ما يستهلش الزعل 
عليه 

- انا متشكر اوي لحضرتك ياأستاذ رامي بجد شكرا 

- اتمني إني اكون ساعدت حضرتك عشان تساعد حياء سلام 

وانصرف الاثنان كلا في طريقة ومجدي يفكر فيما ممكن ان 

يلاقيه من مفاجأت اخري قد يشهدها في حياة حياء فكل يوم 

يسمع عن احداث صادمه م يكن ليتوقعها حتي في احلك 

احلامه. 

- وا 


ومرت سته آشهر على هذا الحال ووالدها وسمر يأتوا لزیارتها 
وبعد انتهاء الزيارة 


انا مش عارف اشكرك ازاي يادكتور د جد انت رجعتاي 
بنتي تاني 

دا واجبي يا استاذ علي 

هي تقدر تطلخ امتي 

حياء دلوقتي كويسه تماما احنا بس محتاجينها تتكلم عن 
الحادثة لان النيابة محتاجة اقوالها ما تنساش ان القضية 
لسة مفتوحة عشان اقوال حياء 

يعني هي لو اتكلمت عن الحادثة كل حاجه تبقي تمام 
وترجع حياء زي الاول 

ايوة يامدام سمر احنا بس عايزنها تتكلم عن الحادثة 
وتبقي متماسكة لأن حياء رافضة ذكر الحادثة تماما 
والخوف لتحصل انتكاسه لما تفتكر اللي حصل 

ربنا يعديها علي خير يادكتور 

ان شاء الله بعد اذنكوا عشان امر علي باقي الحالات 


وذهب مجدي وذهب والد حياء وسمر 

وفي مساء إحدى الليالي انطلق الصراخ والعويل في الستشفي 
وانيرت الاضواء كلها وارتفع الضجيج بالستشفي وصوت 
سيارات الشرطة والاسعاف ورن جرس هاتف مجدي 


اوهو فو هوهو وو فو هووة 


وذهب مجدي الي امستشقي مسرعا 


ايه اللي حصل يا دكتور عادل 

لسه مفيش حاجه واضحة بس الظاهر ان دكتور هيثم 
حاول يتهجم على حياء وكان عايز يديها حقنه منومه 
اخدت منه الحقنة واعتدت عليه بيها وشه مفيهوش حتة 
سليمه جت الاسعاف ونقلته 

وحياء حياء فين يادكتور وعامله ايه 

حياء بخير كويسه جدا نقلناها عنبر تاني ومستنين النيابه 
تيجي تاخد اقوالها 

واخدت حقنه مهدئه؟ 

بقولك حياء كويسه جدا وواعيه ومدركه لكل حاجه 
وكمان طلبت النيابه اللي بتحقق في الحادثة بتاعتها هي 
وجوزها وطلبت تشوفك قبلهم 

ايه ازاي 

الواضح ان حادثه الاعتداء عليها فكرتها بالحادثة القدهة 
وها ان هيثم المعتدي هي اعتدت عليه فاخدت حقها 


121 


منه عموما دا کلام مبدائي سابق لأوانه هنشوف کل 
حاجه بعد ما نحطها تحت الملاحظه اقعد معاها دلوقتى 
على ما النيابة تيجي ۱ 
دخل مجدي علي حياء وبمجرد دخوله جرت حياء عليه 
وارقت في احضانه 

شفت يا مجدي شفت اللي حصل 

اهدي بس اهدي 

انا كويسه انا اطره دی اخدت حقی کویس مش زی اطرة 
اللي فاتت ١ ١ ١‏ 
اهدي بس دلوقتي وارتاحي 

يا مجدي صدقني انا خلاص بقيت كويسه اوي ومش 
محتاجة اي حاجه تانی 1 


ووصلت النيابه في تلك اللحظة وكانوا قد تحدثوا مع دكتور 
عادل الذي اكد علي قدرتها علي الحديث ولكن دون ضغط 


وتحدثت حياء عن حادث اعتداء هيثم بأنها فوجئت به 


بداخل حجرتها ويحاول ان يعطيها حقنه فاحست به وفوجئ 
هو باستيقاظها فمسكت يده واخذت منه الحقنه واعطتها له 
واعتدت عليه بها واكد علي حديثها طقم التمريض والدكاتره 
الذين اتوا علي صراخها في البدايه ثم سمعوا صراخ هيثم 
يعلوا واكدت اكثر من ممرضة ودكتورة علي ان هيثم يستحق 
ما حدث له فهو كثير التحرش بزميلاته سواء باللفظ واحيانا 

مع الممرضات بالفعل وكل يعلم سيرته السيئه وتم التأكيد 
علي اقوال حياء خصوصا وان هيثم لم يكن نبطشيه في تلك 
الليلة وتم اخذ اقوال هيثم الذي حاول ان يؤكد انه دخل 
للأطمئنان عليها الا انه بمواجهته انه لم يكن نبطشية ودخل 
عليها وفي يده حقنه منومة حاول ان يزعم انها هي من دعته 
وتم اخذ اقول مجدي وتقابلا الاثنان في النيابة 


بت + مه ے * 


= شفت شفت با مجدی بنت ال مجنونة بتقول عليا ايه. 

نظر له مجدي نظرة غضب ووجه له لكمه اجمع فيها كل 
غضبه مما جعل انف هيثم ينزف وبصق في وجهه وغادر 

تم ايقاف هيثم عن العمل من قبل ال مستشفي وتم ابلاغ 
نقابه الاطباء لأتخاذ اللازم وتم حبسه علي ذمه القضيه 

وف قضيتها القدهه هي وفارس 

في مكتب نائب مأمور مباحث القاهره الجديدة يرن جرس 
الهاتف 

- الرائد شريف غنيم 

يأتيه صوت من الطرف الاخر - فيهب واقف ويتحدث 
يغلق الرائد شريف السماعه ويهم واقفا يركب سيارته 
ويذهب الى مستشفى الدكتور عادل مباشره 

الرائد شریف غنيم شاب طموح من أكفأ ضباط دفعته يحب 
عمله جدا الا ان قضية حياء كانت بالنسبه له تأخذ محمل 
شخصي فهو يسكن في نفس المنطقة ومتزوج قبل فارس 
وحياء بأسبوع واحد فبالنسبة له الضحية كان من ال ممكن ان 
تكون من أقرب الاقربين اليه 

ذهب الرائد شريف وممثل النيابة الي مكتب الدكتور عادل 
وكانت حياء تجلس هناك وتم سماع اقوالها التي اكدت ان 
اثنين مجھولین هجموا علي الفيلا لا تعلم كيف اتوا وكانو 
يحاولون السرقه وعندما رآوها هي وفارس اعتدوا بالضررب 
علي فارس بالشومة وضربوه في مقدمه الرآس واعجبتهم 
حیاء خصوصا وانها كانت ترتدي قمیص نوم خفیف فقام 
احدهم بآغتصابها وعندما هم الثاني بأغتصابها کان فارس قد 
افاق حاول ان ينهض للدفاع عنها فقام احدهم بذبحه في 
نفس اللحظة فزعوا مما حدث وتشایکوا مع بعضهم وفروا 
هاربین تارکین کل شئ خلفهم وم تري وجوههم لأنهم کانوا 
ملثمين واخذت تدلي بأوصاف التهمن الجسدیه وکان 
احدهم تنطبق عليه مواصفات رامي الا انها م تؤكد انه هو 
حیث انها لمم تتعرف عليه الا ان شك الرائد شریف به جعله 
يأمر بالقبض عليه في الحال بعد خروج اذن النیابه خصوصا 
وان حياء أكدت علي انهم کانوا اثنين فمن المکن ان یکون 
شريكه هو من اعتدي عليها وليس بالضرورة هو. 

وزع نشرة بإسم رامي عبدالكريم علي كل الاقسام التابعه 
للأماكن اللي بيتردد عليها عايزه يكون عندي في ظرف 
4ساعة. 


وبالفعل تم القبض عليه عند نزوله من منزلة من اجل ذهابه 
الي العمل صباحا وتم اقتياده الي مكتب الرائد شريف من 
اجل التحقيقات 


وقعت يارامي مش قلتلك مسيرنا هنتقابل تاني 

ياباشا في ايه بس مش حضرتك قبضت عليا قبل كده 

وحققتوا معايا وسبتوني 

اه بس دا كان قبل ما المجني عليها تتكلم وتدلي باوصافك 

ايه حياء اتكلمت؟ وقالت على اوصافي انا؟ 

اه شفت امال كنت عايز تنفد بعملتك 

ياباشا والله ما عملت حاجة فارس كان صاحبي ياباشا 

وحياء حياء وبكي رامي وبشده ١‏ 

اهدى اهدى انا هقولك ايه اللي حصل فارس خلاص 

اتجوز وهيبطل يخرج ويتفسح ويصرف عليا زي زمان 

فانا بقي اعمل ايه اروح اسرقه واعيش واتنغنغ بقي امال 

هصرف منين بقي لأ والمشكلة الاكبر انه ساب الدنيا كلها 

واتجوز البنت اللي عيني منها يبقي الحل ايه اروح انتقم 

مته وما واهو مقي ترک وانتقاة یق تفن الوقت ھا 

احنا متعودين نقضيها دها سوا يبقي لازم اقضي- معاه 

ليله الدخله صح مش هو دا اللي حصل اعترف يارامي 
الانکار مش هيفيدك اعترف وقول مين شريكك في الجرهة 
حياء قالت انكم کنتوا اتنين 
- ياباشا حرام عليك انا ما قتلتهوش ما قتلتهوش وبعدين انا 
أأذي حياء حياء مش ممكن والله انا برئ انا اعمل اي 
حاجه في الدنيا الا إني اأذي حياء انا اه كنت بخرج مع 
فارس عشان فلوسه بس انا مش زية انا مليش في الحريم 
والهلس بتاعه ويوم ما حبيت بجد اختارته هو انا زعلت 
عليها عشان اخدت انسان زي ده بس عمري ما فكرت 
اقتل او أأذي حياء اللي بيحب ياباشا عمره ما يفكر يأذي 
وانهار رامي ف البكاء وكانت كلماته واعترافه بحبه لحياء 
دليل ادانه اخر له وتم عرضة علي النيابه التي امرت بحبسه 
علي ذمة القضيه 

-6- 

وبعد شهر كانت حياء تتعامل مع الجميع هنتهي السعاده 

والحب والود مع الجميع مرضي وممرضين ودكاتره 

طلبت حياء من والدها العوده معه الي المنزل فرح والد حياء 

بهذا الطلب جدا 

واسرع في الذهاب الي الطبيب 

- دكتور مجدي 

= اتفضل يا استاذ علي 

- مش هاخد من وقت حضرتك كتير حياء عايزه تروح معايا 
هي تقدر تخرج 

احس مجدي بالحزن 

= انا كنت عايز اسیبها شهر کمان تحت اللاحظة بس 
هشوف دکتور عادل وارد على حضرتك 

وقي الیوم التالي ذهب مجدي الي دکتور عادل 

> صباح الخير یادکتور عادل 

- صباح الخير یابطل 

- بطل؟ 

طبعا بطل ومش اي بطل كمان اللي يقدر يوصل بمريضة 
زى حاله حياء لانها تبقى سليمه تماما كده بعد ماانا 
شخصيا كنت فقدت الامل يبقي بطل 

ربنا يخليك يادكتور دا بفضل ربنا سبحانه وتعالي ثم 
توجيهات حضرتك 

وكمان متواضع وضحك دكتور عادل ومجدي سويا 
بصراحة انا كنت جاي أكلم حضرتك بخصوص حالتها هي 
ووالدها طالبين انها تخرج فرأي حضرتك ايه 

انت رأيك ايه انت الدكتور اللي متابع الحاله وانت اللي 
تقدر تقی 

انا شايف انها كويسه بس محتاجة شوية متابعه 

وانا رآيي من رأيك انا بثق فيك جدا يام جدي وبتفكرني 
بنفسي وانا في شبابك وحماسك شكلك هتنافسني قريب 
العفو يادكتور انا هكتبلها على خروج اول الاسبوع ال جاي 
مع متابعه حالتها مره في الاسبوع استأذن حضرتك 

اتفضل يا دكتور وابتسم دكتور عادل 


وبالفعل في اول الاسبوع عادت حياء مع والدها الذي كان قد 
باع الفيلا واشتري شقة في مصر الجديدة كما اتفق مع دكتور 
مجدي حتي تبعد كل البعد عن اي ذكريات حزينه وكانت 
شقة صغيرة مكونه من ثلاث غرف وصاله وكل ما بها اثاث 
جديد حتي لا يكون هناك اي شئ يذكرها بما مضي 

واصبح مجدي يزورها بصورة شبه يوميه بحجه متابعه حالتها 
واليوم الذي لا يقي تغضب هي ويظل هو يعتذر بالهاتف 
حتي مر عام كامل ما بين زيارات واتصالات وفي نهايه العام 


في شقة حياء یجلس معها في البلكونه وعلي والد حياء يجلس 
بالصاله 


حياء عايز اقولك علي حاجه وخايف 
قول يامجدي حاجه ايه 

انا انا انا 

انت ايه يامجدي 


انا بصراحة عايز اتقدملك وافاتح بابا في الموضوع بس 
قلت اخد رأيك الاول 


فرحت حياء بشده ثم ظهر غاي وجهها الحزن الشديد 


انا اسف لو كنت ضايقتك استأذن انا 


قامت حباء خلفة مسرعه 


ياه جدي اسمعني وما تفهمنيش غلط انا مش عايز 
اظلمك معايا انت شاب محترم وفي بدايه حياتك حرام 
اظلمك مع واحده زيي 


اندهش مجدي وانفعل 

زيبيبيبيك زيك ياعني ايه انت ملکیش ذنب في اي حاجه 
حصلتلك عشان تقولى كده 
ازاي بس يامجدي انت كده تبقي بتظلم نفسك 


بتحبینی يا حياء 


صمب 


تت حياء وم ترد 


بتحبيني ياحياء 
صمتت وم ترد 


قال مجدي بأنفعال بتحبيني ولا لأ هو سؤال واحد 


اندفعت حباء تبكى ایوہ بحبك 

خلاص يبقي متفکریش في اي حاجه وانا هکلم عمي علي 
وافاتحه في ا موضوع 

يا مجدي فكر الموضوع مش سهل وهتقول لمامتك واختك 
ايه 

ماما وتقي ما يهمهمش غير سعادتي وانا سعادني معاي 
انتي ياحياء وهما اهم حاجه عندهم اني اكون مبسوط 
ومستعد يا مجدي تتحرم من الابوه انا عمري ما هكون 
ام 

انتي بنتي يا حياء بنتي واختي وحبيبتي وکل حاجه ليا 
مش عارفة يا مجدي مش عارفة 

= مش عايز ولا كلمه تانی وامسحي دموعك دي 


ومد مجدي يده بمسح دموعها فانتفض جسد حياء فاخذها 
مجدي في احضانه 


انا عايزك تنسي كل الي فات ونبدا من جديد يا حياء 
متفكريش في الي فات وانا اوعدك اني هعوضك عن كل الي 
فات وهعيشك في سعاده عمرك ما كنتي تحلمي بيها. 
تمتمت حياء ياريتني قابلتك من زمان يامجدي 

جفف مجدي دموعها بيديه وقال في شوق 

هنعوض كل الي فاتنا ياحبيبتي 


وغادر مجدي في قمة سعادته عائدا الي بيته من اجل الترتيب 
مع والدته من اجل زيارة والد حياء 

لكن ليت واقع مستقبلنا يكون كما رسمناه وخططناه بأحلام 
ورديه 

فمن منا مم يرسم ويخطط احلام سعيده ليومه ثم نام ليلته 
غارقا في بحر من الدموع؟ 

دخل مجدي بیته يغني وسعید 


الله الله پاسيدي احبيبي پا مجدي وانت رایق کده 

انت على طول کده تقطعي عليا ابت انتي 

حبيبي یاخویا لو مکنتش انا اقطع عليك مین الي هیقطع 
ماشي يا لضة ماما فين 

بتصاي في الاوضه 

دخل مجدي الي غرفة والدته وکانت قد انتهت من الصلاه 
فقبل رآسها وجلس بجوارها 

تقبل الله یا امي 

منا ومنك ياحبيبي شکلك مبسوط وعایز تقول حاجه 
دايما افشاني کده یاحاجه الصراحه اه 

قول يابني وفرحني 

بصراحة کده نويت اسمع کلامك واخطب وما تقلقیش 
مش هتجوز قبل ما اتطمن علي تقي واجوزها الاول 


ابوك الله يرحمه مکفیه جهازها وزیاده بس مين دي 

يابني اللي غيرت حالك کدہ انت بقالك فترة علي الحال 
ده وقلت اسيبك لما تيجي تحكي 

حياء يا امي حياء 

حياء مين؟؟؟ 

حياء ياامي هو انا اعرف كام حياء 

المجنونة؟ 

يا امي مجنونه ايه بس هي كانت تعبانه من اللي حصلها 
والحمد لله بقت كويس 


وانت ايه يابني اللي يرميك الرميه دي انت شاور علي اي 
واحده وانا اخطبهالك انما دي ليه يابني لأ لأ 


دخلت تقي علي صوت صياح والدتها 


في ايه یاماما بتزعقي ليه 

تعالی شوفي اخوكي عايز يتجوز مين 

بجد يامجدي ألف مبروك ودي حاجه تزعل يا امي 
مش تعرفي مين الاول؟ 

مين دي يا مجدي اللي شقلبتك كده ها قولي 


حياء 

حياء مين؟ 

في ايه هو انا كل طا اقول تقولولي مين هو انا اعرف كام 
حياء 

- ایوہ يا مجدي بس 

= بس ايه انا بحبها وعايز اتجوزها فيها ايه دي 
وتركهم مجدي وغادر الغرفة بل وال منزل بأكمله واتصل 
بأدهم فوجده في العمل فقص عليه ما حدث 

- اهدي بس يامجدي هما بصراحة عندهم حق 

- ايه يا أدهم في ايه حق ايه هو انا اللي هتجوز ولا هما 

= ياعم اهدي بس مش قصدي والله انا قصدي انهم 
نفسهم يفرحوا بيك 

- وانا مش هفرح غير مع حياء يا أدهم الانسانه دي ضحية 
وما يعرفوها هيحبوها بجد وهيعرفوا اد ايه هي انسانه 
رقيقة وطيبة وتستاهل كل خير وتستاهل حد يعوضها 
عن كل اللي فات في حياتها 

= دا انت وقعت على الاخر پاصاحبي هههههههههه 

- مش ناقصه هزار يا آدهم 

- ياعم بفکك شوية انا هکلم تقي وماما وان شاء الله كله 
خیر یا صاحبي 

- ان شاء الله 
وف تلك الفتره تحدث آدهم مع تقي التي اكدت انها 

فوجئت فقط من الخبر ولكن كل مايهمها سعاده اخيها 

واتفقا على اقناع والدتها بالموافقة في بدايه الامر كانت الام 

رافضه تماما حتى أكدوا لها على حزن م جدي وان هذه هي 
سعادته ولا تقف في طريق سعادته ۱ 

ووافقت والدته علي اقتراح زيارتها والحديث معها هي 
وتقي قبل الوافقة وسعد مجدي جدا بهذه الخطوة و ذهب 
وفاتح علي والد حياء الذي سعد بالخبر كثيرا ورحب بم جدي 
واحس بأن الله قد عوض ابنته عن كل ما حدث لها 

واخيرا بعد الزيارة وبعد حديثها مع حياء واء جاب تقي 
الشديد بها وشعورها بأن هذه الفتاه كانت فعلا ضحيه 
وافقت والدته وذهبوا جميعا الي شقة حياء وتم قراءه 
الفاتحه وعمل خطوبه صغيرة وخرج بعدها العروسان وادهم 
وتقي للعشاء في احد ال مطاعم هناسبه الخطوبه 

وفي خلال ثلاثه اشهر كان مجدي قد جهز الشقة وتم عقد 
القران وعمل الفرح الذي اصرت والدته علي عمل فرح كبير 
بعکس ما كان يريد م جدي وسعدت حياء بالفرح كثيرا 
وكانت حیاء في كامل رونقها بالفستان الابيض ال مطرز 
بالماسات التي لها بريق كبريق عينيها مما زادها جمالا علي 
جمالها ومجدي كان في ابهي حله له وكان الجميع سعید حتي 
ام م جدي التي نسيت غضبها م جرد ان رات ابنها يجلس 
بجوار عروسه في القاعه وبكت من شده فرحتها بابنها 

وكان حفل الزفاف جميلا ورقص العروسان علي الاغاني 
الرومانسية وهما يذوبان عشقا في اعين بعضهم ونزلت دمعه 


135 


من حياء ولكن هذه كانت دموع الفرح مسحها م جدي عن 
خدها وضمها اليه امام كل الحضور وهمس في اذنها 

- بحبك وعمري ما اشوف الدموع دي تاني ابدا 

وانتهي الفرح وخرج الجميع سعداء بالعروسان 

وبعد الفرح مباشرة ذهب العروسان لقضاء شهر العسل 
خارج مصر هديه من ابيها للعروسان وقضي العروسان اجمل 
ايام عمرهم في شهر العسل في تايلاند حيث سحر الطبيعه 
الخلابه 

وعاد الزوجان الي عش الزوجية 

وجاء المهنئين لتهنئه العروسان من اجل مباركه الزواج. 

جائت سمر لتهنئت صديقتها فتحت لها سعديه التي كانت 

تحضر الاكل للعروسين ودخلت سمر الشقة وجدت م جدي 

يجلس امام اللاب توب ويشاهد بعض الصور ووقفت سمر 

مندهشة عند إحدى الصور؟ 

= هي صورة حياه دي جبتها منين؟ 

- حياه. حياه مين دي حياء يابنتي دي صور شهر العسل 
انا بنزلها علي اللاب؟ 

- لأارجع كده دي صورة حياه انا متاكده الوشم ده حياه 
كانت عملاه في شرم الشيخ 

> ایوہ يا سمر ما هي وحياء عملوه مع بعض هناك هي 
قالتي كده 

- لأطبعا حياء ماعملتش حاجه من الكلام ده اللي عمل 
الوشم ده حياه بس حياء رفضت تماما وخصوصا ان راجل 
اللي بيعمل الوشم ده انا فاكراه كويس 

وقصت عليه ماحدث 

واحنا في شرم وقفت حياة امام محل رسم وشوم 

- انا عايزة اعمل وشم دي الاشكال تحفه يلا ياحياء 

حیاء مین لأ مليش انا في الكلام دہ 

عشان خاطري ياروءه نعمل وشم على شكل نصين نص 
عندك ونص عندي عشان خاطري 

لأماتحوليش مابعملش انا الكلام ده 

ياروءة عشان خاطري 

لأ يعني لأ الموضوع ده مافيهوش نقاش وبعدين دا راجل 
الي بيعمل 

اوك براحتك هروح انا وابقي احصلكوا 

ودخلت حياة الي المحل واختارت وشم ثعبان افعي كبير 
من بدايه ظهرها حتي نهايته. 


صمت محدی واتسعت عنناه واندهش تماما واخذ ده 
جدي و یناه واند هش واج د 


هه مو جه 


وبعد دقيقة اكمل 


اه اه ما هي كانت عملته بعد الحادثه هي قالتي انها 
عملته زي حياه ما كانت عملاه انتي عارفه هي كانت 
متأثرة ازاي وهي وحياه الله يرحمها كانوا مرتبطين ببعض 
اد ايه 


تمتمت سمر ۔الله يرحمها 


خرجت حياه من غرفتها قادمه اليهم 


قال مجدي بصوت هامس 

متتكلميش معاها بخصوص الوضوع ده عشان انتي 

عارفة بياثر عليها وكده فارجوي ماتفكريهاش بحاجه 

- هزت سمر رأسها حاضر حاضر 

7 بتتودودوا تقولوا ايه عليا 

> ابدا ياحبيبتي بقولها نفسي اخدها شهر عسل تاني من 
حلاوه الاولاني 

قالها مجدي وابتسم لهم ثم غادر الي داخل الغرفة والقي 

بجسده علي الفراش واطفأ نور الغرفة واخذ يفكر ويفكر في 

كل ما مر وكل ماحدث منذ ان رأها بالمستشفي اول مره 

واطواقف التي مرت وهم معا واندهش من بعضها الا انه م 

يخطر بباله تلك الفکره التي تأتيه الان من قبل 

تذكر خروجهم يوم الخظبه وفي طريقهم للعوده للمنزل بعد 

انتهاء جلستهم بالكافيه طلبت مته ان تقود هي سيارته 

> انا فرحانه اوي پامجدي النهارده وحاسه إني نفسي- اطبر 
هات اسوق انا 

اندهش مجدي -تسوقي؟ بس انا عارف انك مابتعرفیش 

= ها ايه لأ مین قال کده انا بخاف من السواقه بس وانت 

معایا ما بخفش من حاجه. 

وايضا تذكر بعض ال ملابس التي كانت ترتديها وكانت 
مغايرة تماما ممما ترتديه طوال الوقت وحتي انه تحدث 
معها عن هذا الا انها بررت ذلك 

- اصل دي هدوم حياه بحب البس منها اللي يمكن یکون 
مناسب ليا عشان افتكرها بيها؟ 

وتذكر حديث هيثم عنها في اول مره رأها. 

- دي علاجها يعتمد عليها هي حاليا عادية ولكن مش 
عايزه تتكلم مع حد برغم انها أسرع حالة اتعاملنا معاها 
في الاستجابة للعلاج من الصراخ والكوابيس في شهر كل 


وتذكر وتذكر وتذكر 


تذكر م جدي كل موقف رفضه عقله من قبل من 
تصرفاتها الا ان قلبه اعماه عن الحقيقه التى كانت امامه . 


ولكن كم من ظلام شديد الحلكه اضائته شعله صغيره 


وهذا ما فعلته سمر وليتها ما فعلت فهل يعقل ان 
تكون هذه هى الحقيقة؟ 

جلست حياء مع سمر يتسامرون ويتحدثون عن شهر 

العسل وسعادتها وما حدث فيه حتى استاذنت سمر وذهبت 

وكذلك ذهبت سعديه فدخلت حياء غرفة النوم واضائت 

النور وجدت م جدي نائم على الفراش ينظر للسقف وم 

يتحرك نادت علية فلم يرد فكررت النداء فلم يرد حتى 

جائت اليه ووضعت يديها على صدره 

- مالك ياحبيبي انت تعبان ولا ايه 

= هو للدرجه دي انا كنت ساذج اوي 

> يعني ايه؟ 

> انت لسه هتستعبطي انا عرفت كل حاجه خلاص 

- عرفت ايه يا حبيبي انا مش فاهمه حاجه؟ 

= عرفت كل حاجه يا حیاہ.... 

- حياة؟ 

قام مجدي من الفراش وأمسك يديها اخذ يهزها في عنف 

= ایوہ حياه حياه اللي قتلت اختها عشان تعيش حياتها 
حياة اللي دمرت عيلة كاملة عشان بس تة جوز شاب 
ضحك عليها ايوه ما تندهشيش انا كنت عارف ان فارس 
نام معاي قبل مايطلب حياء للجواز بساعه بس ربنا اراد 

ان الحقيقه تبان والغشاوة اللي علي عيني تروح واعرف 
ان حياء عمرها ما عملت الوشم ده هانت عليكي اختك 
هانت عليي توأمك 

اخذت هي بالصياح 

اسكت اسكت انت مش فاهم حاجه محدش عارف حاجه 
كلكوا زي بعض كلكوا زي بعض انا مش ممكن اقتل حياء 
حياء دي كانت نصي التاني حرام عليك انا ما قتلتهاش 
اوعي تتهمني زي امي ماعملت يامجدي انت فاهم 
ونظرت له نظرة مليئة بالغضب 

أمك يعني امك ما وقعتش في حمام السباحه زي ماحنا 
فاهمين اكيد طبعا هي ام وحست بالاختلاف وما واجهتك 
رمتيها في الحمام بالكرسي وطبعا ست مشلوله مش 
هتقدر تعمل حاجه انتي ايه ياشيخة انتي فعلا مجنونة 
مجنونه مجنونه ولازم تتعالجي انتي فاهمه 

قالها مجدي ورماها على الارض وهم بالخروج امسكت 


0- 


بقدمه 


ارجوك يام جدي اسمعنی انا هقولك على كل حاجه 
ارجوك ياحبيبي ارجوك ما تسبنيش 

قلتها هنتهي الرقة فجلس م جدي علي طرف السریر 
وظلت امامه علی الارض 

يوم السفر بعد اللي حصل مع فارس انا كنت منهاره نزلنا 
الطار الموبايل بتاع حياء اذن للظهر سمعت الاذان 
فضلت اعيط حياء شافتني وحضنتني قالتي مالك 

مفيش بس سمعت الاذان قلبي اتهز انا عايزه أصلي 

بجد يا حياه انا مش مصدقه تعالي معايا بس الاول 
وجذبت حياء يد حياة ودخلوا الي محل في مول امطار 
واشترت حياء لحياه عباءه اسلامية وح جاب وذهبوا 
للمسجد اخذت حياه تبكي وتدعوا الله ان يستر عليها 
فارس وانهوا الصلاه وركبوا السيارة وربطوا حزام الامان 

في السيارة فتحت حياء علبة ثم صاحت 

الحقي يا حياة بصي فارس جابلي ايه 

كانت دبلة وخاتم ذهب نظرت حياة الي العلبه 

ايه دي 

فارس طلبني للجواز النهارده الصبح وقالي خذي العلبه 
دي وافتحيها طا تروحي وانا فاتحت اهلي اول ماتروحي 
فاتحي اهلك عشان اجیب اهلي واجي انا مش مصدقه يا 
حياة انا مبسوطه اوي 1 

وم تدري حياة بشئ الا وحياء تفك حزام امانها من اجل 
ان تحاول السيطرة على السيارة وتصيح علي حياه 
بالانتباه وتحاول امساك المقود ولكن الاوان قد فات 
وخرجت السيارة عن الطريق وانقلبت وطارت حياء من 
السيارة 

وف السيارة كانت حياه تحاول فك حزام الامان وبالفعل 
خرجت من السيارة جرت علي اختها واخذت تحاول 
ایقاظھا وتجذبها حتي خلع حجاب حياء وفتحت عيناها 
للحظات وقالت 

قولی لفارس اني بحبوا اوي وخليه يسامحني عشان 
هسيبه 

واغمضت عينها وماتت 

نظرت لها حياه غاضبه وقالت 

فارس فارس هو سبب كل اللي حصل فارس دمرلی حیاتی 
وقتلك وانا لازم انتقم منه لأن هو السبب في الحادثه دي 
ایوہ هو اللي قتلك 

ونظرت الي حياء وهي ترتدي العباءه وحجابها منزوع 
سامحيني يا اختي بس انا بعمل كده عشان اجبلك حقك 
ونزعت عباءه حياء في سرعه وجرت في ات جاه السيارة 
ووضعت اللابس بداخل شنطتها وكان بعض الناس قد 
اتوا للمساعده فتصنعت احضار زجاجه مياة من السيارة 
لأبقاظ اختها ولكن قد ماتت حیاء 

انتهت حياة من سرد روايتها وه جدي ينظر لها ولا 
يصدق 

صدقني يا مجدي هو ده اللي حصل انا ما قتلتش حياء 
صدقني واخذت تبي 

- اصدقك... وأمك اللي قتلتيها لما أكتشفتك وعرفت الي 
عملتيه وفارس الي الله واعلم حصل ايه معاه 

0 امي امي كانت هتبوظ كل اللي خططتله هي حست 
وعرفت وما قلتلها على الحقيقة قالت انها هتقول لبابا 
على كل حاجه هتضيع كل الي خطتله وليه عشان تنقذ 
مين فارس فارس اللي کان السب ف موت حياء ودمرني 
يموت 

- ايه اللي حصل مع فارس 

- انا هقولك على كل حاجه يام جدي لاني بحبك ارجوك 
واخذت تبي وتحتضن قدم مجدي وبدأت تقص عليه ما 
حدث 

* بعد انتهاء الفرح والعوده للمنزل 
جاء فارس اليها فقالت له 

- انا جعانه اوي تعال نأكل الاول 

= هتاكلي بالفستان 

- أصلي جعانه ونفسي مفتوحة اوي للأكل 
وجلست تأكل وجلس بجوارها فارس يأكلون حتي انتهوا 
وهم فارس بالذهاب معها الي غرفة النوم 

- استني اغير هدومي وبعد كده ادخل 

اوامرك یافندم 
ذهبت حیاء وبدلت فستان الفرح وارتدت قميص نوم 
خفيف يكشف کل مفاتنها ونادت علي فارس الذي ما ان 
دخل الي الغرفة ورآها من ظهرها ١ ٠‏ 
حتي صعق مما رأي 
هو انتي وحياة عاملين نفس الوشم ده 
استدارت حياة الي فارس وف يدها عصا غليظة هوت بها 
على مقدمه راسه فسقط على الارض 
لأ يا حبيبي انا بس الي عامله الوشم دہ 
وذهبت الي الكوميدينو واحضرت السكينة الوجوده 
بطبق الفاكهه 
ارجوثي يا حياه انا بحبك يا حياه ارجوي يا حياه صدقيني 
مصدقاك يا قلب حياه 
قالتها حياه ونزلت بالسكين علي رقبه فارس فذبحته ثم 
قامت بمسح بصماتها من علي السكين والعصا ثم ذهبت 
الي المطبخ احضرت حبل ولفته علي يديها حتي ترك 
علامات علي يديها واحضرت يد المقشة وادخلتها بداخل 
رحمها حتي نزفت وصاحت من شدت الام 
ثم جلست بجوارة تبي حتي اتی الاهل في الصباح 
مجدي كان كمن صعقة كابل كهرباء مائتان وعشرين 
وات فاتح فمه وعينيه عن اخرهما 
وظل هكذا لدقيقة ثم افاق 

بس التقرير بیقول ان كان في سائل منوي دا بتاع مين مين 
اللي كان معاي 
ضحكت حياه بشده 
تصدق دا كان أسهل ما في الموضوع 
واخذت تقص علية ما فعلته يوم الحنه الساعه الواحده 
ليلا وكانت ليله راس السنه نزلت رحت بار n‏ 
تم مجدي 
يعني انا شفتك هناك شفت العيون دي هناك 
وتذكر مجدي غضبه من أدهم عندما اتي به هذا المكان 
وسرعته ف المغادره واصطدامه بفتاه عند خروجه علي 
باب البار ونظر الي عينيها ثم استكمل طريقة 
كملي وبعدین 
اکملت حياه 
دخلت لقيت ألف واحد أقدر اخد منه اللي انا عايزاه 
اخترت واحد ورحت ارقص قدامه 
ورقصت حياه رقص مثير جدا واخذت تحتك به عن عمد 
مما اثار هذا الشاب وبشده فجذبته الي الحمام وهناك 
اخذت ما تريد في دقيقتين بيدها وتركت الشاب مذهول 
مما فعلت وهم ان يذهب خلفها الا انها دفعته بيدها الي 
الحائط فابتعد عنها الشاب في استسلام وهو مذهول. 
انیت حياه حديثها ووقفت امام م جدي وارقت في 
احضانه واخذت تبكي بأنهيار 

- هو دا كل اللي حصل انا كان لازم اعمل كده يام جدي انا 
کان لازم اجيب حقي وحق حياء با م جدي سامحني 
ارجوك سامحني واخذت تبكي يارتيني قابلتك من زمان 
مكنش كل ده حصل سامحني يامجدي سامحني 
ضمها مجدي اليه في استسلام فهو بالفعل يحبها ولكن لا 
يمكن ان يتغاضي بني ادم عن ماسمعه 
وقال لها 

> انا هقف جمبك ومش هسيبك بس احنا لازم نبلغ ونقول 
الحقيقة وانا هشهد انك محتاجه للعلاج وهتتعالجي 
وهتبقي احسن صدقيني يا حياة. 
توقفت حياه عن البكاء عند ذكره للأبلاغ ونظرت للسكين 
الموضوع بطبق الفاكهه على الكوميدينو وابتسمت 
وقالت: 

- مصدقاك ياقلب حياة. 


تمت بحمد الله 

